
Stotine tisuća godina bilo je more za čovjeka tajanstven, 
nedokučiv svijet. Što se skrivalo u njegovim nepreglednim 
dubinama, mogao je pronicati samo maštom. A mašta je 
stvarala čudesne predjele na morskome dnu, dočaravala ne- 
obična morska bića 1 strahotne nemani koje proždiru čitave 
brodove s posadom. Tek nam je suvremena tehnika omogu- 
ćila da prodremo u hladne, mračne 1 šutljive bezdane mora i 
oceana te da morski život promatramo u njegovoj prirodnoj 
sredini. | 

Nezamislivo je raznolik životinjski svijet koji nastanjuje 
mora i oceane. Poznajemo tek malen njegov dio. A svako nas 
novo otkriće nečim iznenađuje... Kopnene životinje poznaju 
čovjeka već tisuće stoljeća. Iskustvo ih neprestano upozorava 
da je bolje sklanjati mu se s puta. Čovjek je, međutim, u 
morskim dubinama novo, nepoznato i stoga zanimljivo biće. 
Bilo da u opremi podvodnog ribolovca krstari plitkim obal- 
nim vodama, bilo da se u ronilačkoj opremi spušta u dubine 
do kojih tek dopiru tragovi sunčeve svjetlosti, bilo da poseb- 
nim napravama silazi u najdublje oceanske bezdane — čovjek 
će uvijek zapaziti da se mnogi morski stanovnici radoznalo 
okupljaju oko njega, promatraju ga 1 prate: on je njima 
zanimljiv isto toliko koliko 1 oni njemu. | 
> Nije svakome dano da zalazi u te beskrajne dvore od teku- 
ćega kristala te da sam promatra, proučava i doživljava. Ova 
knjiga, opremljena sa 230 slika u bojama, želi vam približiti 
život mora 1 obale. Prirodoslovci 1 slikari nastojali su da vam 
u njoj na prisan i povjerljiv način otkriju zanimljive pojedi- 
nosti iz života stanovnika morskih voda uz obalu i morske 
obale uz vodu. Većinu tih životinja vidimo najčešće mrtve 1 
ukočene — u ribarnici 1 drugdje — pa ne možemo ni slutiti 
kako su ta bića zanimljiva po svojim životnim navikama i 
raznolika po svojim naravima dok se kreću svojom prirodnom 
okolinom. Tako ćete iz ove knjige, na primjer, doznati: da u 
moru živi najveći kralješnjak i najveća životinja koja je ikad 
živjela na Zemlji — plavetni kit, a također i najmanji među 
kralješnjacima — filipinski glavoč; da se riba drhtulja slu-. 
žila elektricitetom ne samo u vrijeme kad čovjek nije poznavao 
bolje rasvjete od uljane svjetiljke uljanice, nego još u vrijeme 
kad čovjeka ni bilo nije; da se sipa u opasnosti služi »reaktiv- 
nim pogonom« koji je u osnovi isti kao u naših mlaznih 
aviona; da ribe nisu nijeme, nego smo mi »gluhi«: one se 
dozivaju ultrazvukovima koje naše uho ne zamjećuje... 

Još ćete mnogo toga doznati iz ove knjige. Jer — more i 
obala puni su zanimljivih tajna. | 
| Izdavač 

Praživotinje 

U pradavno doba rane mladosti Zemljine, prije 
nekoliko milijarda godina, nigdje nije bilo ni stope 
čvrstoga kopna. Svu je Zemlju prekrivalo jedno 
jedino beskrajno more. U tome se toplom moru, 
ne znamo točno kada ni kako (neki znanstvenici 
smatraju: prije dvije i po do tri milijarde godina), 
začeo prvi život. Bila je to najčudesnija pojava 
otkako svemir postoji i razvija se: od nežive tvari 
nastala je živa tvar — prvo živo biće. Nemojmo ni 
pokušavati da zamislimo kako je izgledalo. Po- 
gledajte, na primjer, sličicu amebe na 9. strani: 
mnogi drže da je ona toliko savršenija od onoga 
pradavnog bića koliko ste vi savršeniji od amebe! 
No vratimo se moru: ono je, dakle, kolijevka svega 
života — sva današnja raznovrsnost živih bića u 
vodi, u zraku i na kopnu samo je dalji tok pri- 
rodnog razvoja započetog u pradavnome moru. 
Danas više nigdje nema onih prvotnih bića. Ali 
morske vode još uvijek njišu bezbroj beskrajno raz- 
ličitih a veoma jednostavnih životinjica, tako si- 
ćušnih da ih možemo opaziti tek mikroskopom. 
A kad ih ugledamo, jednostavno nam se neće 
vjerovati da su to životinje, a ne neke čudesne 
igračke ili umjetnine prirode. U to će vas uvjeriti 
1 sika na ovoj strani. Sve njih, i tridesetak tisuća 
drugih vrsta, nazvali smo zajedničkim imenom — 
praživotinje. Ma koliko sićušne bile, u morima ih 
je toliko da bi, kad bismo sve praživotinje zgrnuli 
na jednu hrpu, a sve ostale životinje na drugu, 
prva hrpa pretegnula! | | | 

Površinom oceana protegne se ponekad, u po bijela dana, svjet- 
lucava ružičasta brazda. Sastoji se od nebrojenih milijuna mor- 
skih praživotinja svijetnjaka. A kad zanoća, onda tek more 

Brojkom 1 označene su u krugu dvije vrste krednjaka ili šuplji- 
kara. Ti sićušni morski stanovnici imaju ljušturice od krede i 
vapnenca. Kako ugibaju, tako te majušne ljušturice, poput 
nevidljive snježne mećave, zasipaju morsko dno, tisućljećima . . . 
Od njih napokon nastanu tako debeli slojevi da, kad se izdignu, 
grade planinske vijence. Stijene kojima su građene egipatske 
piramide sadrže ljušturice većih krednjaka numulita (brojka 2). 


Među najsitnije praživotinje 
idu prekrasni zrakaši (na sli- 
čici u krugu): tako su maleni 
da prolaze i kroz najgušću 
svilenu mrežu. Njihove kre- 
mene ljušturice nataložile su 
se u dugom slijedu tisućljeća, 
na morskome dnu poput slo- 
ja finoga brašnastog praha. 


zablista u svoj svojoj krasoti: kao da su se na vodu spustili svi 
dragulji sa zvjezdanog svoda. Svijetnjak je inače gorostas među 
praživotinjama : lijepo ga možemo vidjeti i običnim povećalom. 

Sve su ovo gore — osim čovjeka, razumije se — predstavnici 
različitih etapa razvoja živoga svijeta u moru. Iako izvanredno 
različiti i oblikom i veličinom i svojstvima, svi su oni daleki 
potomci pradavnih stanovnika mora: svi su prošli veoma dug 
i složen razvojni put. Neki su i danas zadržali posve jedno- 
stavne, jednostanične tjelesne oblike, mikroskopski sićušne, 
kao ameba i zrakaš. Drugi su zapravo združene kolonije 
jedinki: volvoks i koralj. Treći su se razvili u mnogostanična 
bića, a među njima je plavetni kit (dug do 30 m), najveća živo- 
tinja koja je ikad postojala. I čovjek je tu kao vrhunac sa- 
današnjeg stanja razvoja svega živog svijeta na našoj Zemlji. 


1/8 prirodne veličine 

Sabljan 


Odakle mu ime, nije tajna. Gornja se čeljust ove 
ribe izdužila u šiljast nastavak poput oštra mača 
ili britke sablje. A treba odmah reći da se s tim 
opasnim oružjem posve podudara i narav toga 
stanovnika široke morske pučine. Sabljan je sna- 
žan, žestok, nasrtljiv, naprosto nenadmašiv u 
brzu plivanju, te svoj vijek provodi u neprestanoj 
pomamnoj jurnjavi. Nema mora u koje neće zaći 
ova velika riba (u prosjeku dostigne do 2 m, ali 
su ulovljeni 1 primjerci od 6 m, teški i više od 300 
kg!). Ovaj naprasiti samotar izbjegava družbu te 
lovi ponosito sam. Dok tako šviga morem i pro- 
goni plijen, snažna mu leđna peraja reže vodu i 
ostavlja zapjenjen trag. Po tome ga ribari još po- 
izdalje spaze, pa sad oni jurnu u lov za njim, u 
nemilosrdan lov povrazom, ostima, pa i mrežom. 
Bude li u tom gušanju ranjen, ovaj ratoborni 
mačevalac skupo prodaje svoju kožu: borit će se 
upravo do posljednjega daha. Ne kažu uzalud 
iskusni ribari: »Loviti u moru sabljana isto je što 
1 loviti u prašumi tigra.« 


Jeste li znali?... 


da naši jadranski sabljani ne premašuju 3 
metra u duljinu?... da su odrasli sabljani bezubi, 
a zube imaju samo dok su mladi?... da tu ribu 
nazivaju još sabljarka 1 mačokljun? 

Čini se da u sabljanu bukti iskonska mržnja prema svemu što 
plovi morem. Zato često napada i kad nije izazvan, a bijes ga 
tako zaslijepi da će se zaletjeti i u brodicu. U londonskom Mu- 
zeju prirodnih znanosti izložen je nevelik komad drvene oplate 
brodice iz kojega strše čak tri skrhane »sablje« ovih nasrtljivaca. 


U sabljana je vrlo razvijen smisao za život udvoje, što u riba ne 
biva često. Ako mu ribari ulove ženku, mužjak je neće napu- 
stiti, nego će kao sjena pratiti ribarski brod sve do obale. 
Znajući za tu njegovu osobinu, ribari nastoje da se najprije 
ostima domognu ženke kako bi zatim lakše ulovili i mužjaka. 


U lov na ovu veoma okretnu i pokretnu ribu polazi se posebnim 
ribarskim brodom — pasaricom. Čim stražar s vrha jarbola spazi 
svojstvenu sabljanovu srpastu lednu peraju kako strši iz mora, 
upozorava da se upravi brod onamo. Ribar ostičar, koji stoji na 
dugačku izboku pokušat će da sabljana pogodi oštrim ostima. 


Kad sabljan, kojega ubrajamo u najbrže i najizdržljivije pučinske 
plivače, naiđe na plovu skuša ili tunjeva, zaleti se u nju poput 
torpeda. Tada nastane strahovit pokolj. Širokim oštricama 
svoje duge i britke »sablje« mačokljun najprije doslovno kosi 
desno i lijevo svoj nemoćni plijen, a zatim ga u slast proždire. 


U tijelu plavetnoga kita nađu se krhotine »sablje«. Naš jarosni 
»mačevalac« nasrće, dakle, bezglavo i na te miroljubive goro- 
stase zamjenjujući ih vjerojatno za svoje smrtne neprijatelje go- 
lema rasta: ulješure, sabljaste pliskavice i neke morske pse. 

Evo još nekoliko majstora sablje, mača i floreta. Modri paci- 
fički sabljan ili jedrenjarka ima upadljivu leđnu peraju. Gore 
je bijeli sabljan (dug do 2,5 m), a dolje crni sabljan (koji je dvo- 
struko veći). Sve su to stanovnici prostranih oceanskih pučina. 


i Morska mačka 
hi", 


G # Evo ljepotice iz obitelji morskih pasa: gIpko 1 vit- 

*M S 9 ko tijelo morske mačke prekriva šarenkasta koža, 
urešena tamnim mrljama na žučkastoj podlozi. 
Pravi leopard — reći ćete možda. No daleko je 
ta koža od mekanog i skupocjenog leopardova 
krzna: gruba je1 hrapava kao brusni papir, pa joj 
je 1 primjena najčešće upravo takva — služi za 
glačanje drvenih 1 željeznih predmeta. Po vitku 
tijelu zaključili biste da je mačka hitro i vižlasto 
stvorenje. I tu ćete se prevariti: to je prava mrzo- 
voljna lijenčina. Po sav dan čuči na dnu mora, pa 
još i glavu zavuče u kakvu rupu. Ali ne mislite 
da je pod milim bogom ništa ne zanima što se oko 
nje zbiva! Neće toj pritajenoj podmuklici promaći 
ni najtiši šum, ni najblaži bibaj vode. A tek što se 
spustila noć, počinje njezin razbojnički život. 
Okretno se šuljajući ide svuda kuda je nos vodi. 
A njuh joj je zaista izvanredan. Kako morska 
mačka nije izbirljiva u jelu, zadovoljit će se i 
takvim otpacima kraj kojih bi, glave ne okrenuvši, 
prošla svaka riba koja imalo do sebe drži. Naiđe 
li na ribarsku mrežu, stradaju i ribe i mreža, na 
osobito veselje ribara! U našem su Jadranu česte 
dvije vrste: mačka bljedica (koju vidite na slici) i 
nešto veća mačka pjegavica. 


P Jeste li znali? ... 


. da je u morske mačke meso posve bijelo, 
ali suho i neukusno, pa je ubrajamo u najlošije 
jestive ribe?... da se uz mačke koje smo nabrojili, 
na udici ili u mreži naših ribara — ali veoma ri- 

1/2 prirodne veličine jetko — nađe 1 mačka crnouska, stanovnik dubina 
južnog Jadrana?... da morska mačka ima hrskavi- 
čav kostur pa je, s ostalim morskim psima i s 
ražama, ubrajamo u ribe hrskavičnjače? 


pora 


U vrijeme mriješćenja ženka morske mačke obilazi skupine ko- 
ralja, izbočine grebenja i bokore podmorske vegetacije tražeći 
mjesto gdje će odložiti 10-20 jaja. Pričvrstit će ih pomoću četiri 
tanahne vitičaste izrasline na uglovima rožnate obloge jajeta. 

Izišavši nakon punih devet mjeseci iz koliko-toliko sigurne za- 
štite koju joj je pružala čvrsta obloga jajeta, morska mačkica 
izlazi u svijet radoznala i neiskusna. Zato će mnoga završiti 
svoj život u čeljustima grabežljivca,, npr. ove ribe drhtulje. 


Ova riba s mačjim imenom raspolaže izvrsnim njuhom koji nima- 
lo ne zaostaje za njuhom lovačkoga psa. To joj osjetilo pomaže 
da već iz velike udaljenosti osjeti živ plijen ili drugu hranu. A 
mačka napada redom sve životinje koje smatra da može svladati. 

Rožnata je obloga jajeta poluprozirna, pa bi strpljivu podvodnom 
istraživaču omogućavala da danima i tjednima promatra kako 
se u jajetu razvija mlada morska mačkica. Šteta što takvi 
pokušaji u akvariju nisu uspijevali: zameci bi svi redom ugibali. 


M jkoćo) 


> Morskoj su mački malene hobotnice slastan zalogaj. No sretne 


li se s velikom hobotnicom, morat će misliti na vlastitu obranu. 
Dođe li do borbe na život i smrt, mačka će nastojati da isko- 
risti za bijeg svoju hrapavu i bodljikavu kožu i snažne trzaje. 

Ovdje su dva zanimljiva rođaka naše morske mačke bljedice. 
Bičasta mačka iz južne Afrike štiti glavu kad se sukobi s neprija- 
teljem. Glavata mačka iz Tihog oceana udahne toliko zraka 
da poput prave plutače pluta površinom mora, i to poledice. 


Srdjela 


To je riba o kojoj se zapravo ne bi smjelo govoriti 
u jednini, nego samo u množini: plove ili jata 
srdjela često su toliki da ih ni najdulja mreža 
opasati ne može. A dok su ribe još sitne, svojim 
nepreglednim mnoštvom zabijele more pa hrvatski 
ribari zovu srdjelinu mlađ »modro mliko«. Ukrat- 
ko: srdjela je najčešća 1 najobilnija jadranska riba 
pa se ne kaže za nju uzalud da pretvara sinje more 
u plodnu oranicu. Zbijene poput roja skakavaca, 
srdjele neprestano tumaraju sad ovamo, sad ona- 
mo; prilaze obali 1 odmiču prema pučini, slijedeći 
neprestano glavni izvor svoje hrane — žive oblake 
morskog planktona. Odavno je rečeno da velika 
riba guta malu, pa tu izreku potvrđuju i srdjele: 
njih »u stopu« prate jata gladnica skuša, a kad se 
skuše najedu srdjela, napunit će skušama nezasitne 

želuce dupini i morski psi. Pa kao da samih riba 
nije dovoljno u tome »lančanom« tamanjenju, 
priključit će im se još i ribari sa svojim mrežama i 
drugim ribolovnim napravama. Ali srdjele se 
istrijebiti ne daju: ma koliko ih potamane, toliko 
će ih, 1 više, obnoviti slijedeći porod. Tako, u 
vječitom izmjeničnom slijedu, srdjele bivaju deset- 
kovane 1 obnavljaju se, na radost svih onih koji 
cijene njihovo meso. 


Jeste li znali?... 

... da su kod nas srdjele najkrupnije uz srednjo- 
jadranske otoke, a najsitnije u plitkome nere- 
tvanskom kanalu?... da je brgljun ili inćun veoma 
nalik na srdjelu? (Prepoznat ćemo ga po većim 
ustima i duljoj gornjoj čeljusti.) | 

Ženka srdjele snese do 6 000 jaja, koja se rasprostru površinom 
mora. Iz njih se izlegu malene riblje ličinke, prozirne i bjeli- 
časte a posve bez ljusaka. Oljuskavit će tek za nekoliko mje- 
seci. Gore su — brojkama — označeni stupnjevi razvoja srdjele. 


Privučene zasljepljujućim blijeskom s ribarskih lađa svjećarica, 
koji im ometa snalaženje prema mjesečevoj svjetlosti, srdjele se 
dadu lako uloviti u mrežu. S njima će u tu zamku upasti i 
poneki liganj, ali će i tu mirno nastaviti da se sladi srdjelama. 


Plove srdjela znaju biti tolike da more uskipi kad priđu obali. 
Tolik je nagon za udruživanjem u tih ribica da će se usamljena 
srdjela bez predomišljanja priključiti čak skupini svojih dušmana 
liganja — s prirodnim neželjenim posljedicama takva slučaja! 

Srdjele i inćune lovimo najčešće mrežama potegačama. Te 
polukružne mreže imaju dva krila i vreću u sredini. Ribe se škrž- 
nim poklopcima zapetljaju u gusta oka mreže, najčešće u vreći. 
Naši ribari najradije love srdjelu za mraka (tj. kad nema mje- 

Evo trojice bliskih rođaka naše srdjele, a svi oni dijele njezinu 
nezavidnu sudbinu. Prva dvojica žive u Tihom oceanu, a treći je 
stanovnik i Sredozemnog mora i Jadrana: to je inćun, koji 
tako druguje sa srdjelom da nerijetko žive u jednoj te istoj plovi. 


bop 

sečine), pomoću lađe svjećarice (»pod sviću«) s jakom plinskom 
svjetiljkom. Svako bacanje mreže može donijeti i više kvintala 
ulova. Riba se troši svježa, ali većinom konzervirana u ulju (ta- 
da je zovemo sardina), usoljena ili prerađena u riblju pastu. 


e e 

Kirnja 

Pogledajte je! Da ste podvodni ribolovac koji se 
dosad još nije susretao s kirnjom ili velikom kra- 
jom, zazeblo bi vas u prvi mah udno srca. Jer, 1z 
rupe u kamenu pilji u vas zlokobnim zelenim po- 
gledom golema zdepasta glava s isturenom donjom 
čeljusti. Podsjeća vas na ujedljiva psa koji jedva 
čeka da zarije zube u prvoga koji mu priđe. A 
što se zuba u kirnje tiče, usta su Joj njima sva na- 
čičkana. No unatoč svome strašnom izgledu, to 
je dobroćudna 1 miroljubiva životinja, inteligentna, 
društvena kad se za to pokaže prilika, 1 neće rado 
prva zametati kavge. Ukratko: »filozofski« na- 
strojena riba. Ali na svoju nesreću, ta golema 
mirnjačina (može dostići 2 m u duljini i 50 kg u 
težini) ima izvanredno ukusno meso: zato je često 

traženi cilj podvodnih ribolovaca. Tek ako je 
nagna ljuta glad, kirnja će napustiti svoju spilju, 
alr se ni tada neće previše udaljavati od nje. Inače, 
radije će na kućnome pragu čekati da hrana sama 
dopliva do nje. A tada će tu svoju neopreznost 
glavom platiti svaka ribica, svaki lignjić koji na- 
iđe. Kirnja će munjevito sunuti, strelovito razja- 
piti svoje snažne čeljusti — 1 za tren sve će opet 
oko nje biti mirno i tiho kao 1 prije. 

Jeste li znali? ... 


... da je kirnja jedna od najvećih jadranskih riba 
(do 1,40 m)?... da je love i dubinskim parangalom 
(strukom)?... da uz golemu kirnju u Jadranu žive 
još: kirnja zubaša, kirnja glavuša; kirnja dugulja? 

glavonošci rakovi 

Kirnja voli hridinasto dno, a dubina može biti različita: od 10 
do 120 metara. Najviše je privlače olupine potonulih brodova. 
Tu lako nalazi obilje hrane, jer u ta »podmorska groblja«, 
među oplate brodova, zalaze u potrazi za jelom jata razno- 

vrsnih riba, među njima nerijetko i murine, te zaviruju u 


svaki kutak. Počesto se tu nađe i hobotnica. Naselivši se u 
takvu tvrđavu od zardala čelika, kirnja će tu »udariti svoj 
štab«, iz kojega se mjesecima pa i godinama neće micati. 


Kad kirnja nasluti opasnost, zauzme ovakav neobičan stav (ribo- 
lovci ga nazivaju »svijeća«). Ona inače mirno dopušta da joj 
ribice trijebe nametnike s usta i škrga. Ribice te nametnike 
jedu. To obostrano korisno savezništvo zovemo simbioza. 


Ovaj ugor, opasni rođak još opasnije murine, bio je toliko 
neoprezan da je ušao u kirnjino zabranjeno lovno područje. 
Potaknuta nezajažljivom proždrljivošću, kirnja će prva nasr- 
nuti, ne osvrćući se na veličinu uljeza, ne misleći na ishod borbe. 


Vrlo stare kirnje zađu i 1000 m duboko ; mlađe se jedinke ra- 
dije drže površja, plivajući u sjeni naplavina koje plutaju, a 
prati ih čudna svita: nekoliko skušaca pratibroda. Kirnje se 
tada hrane račićima koji su se nahvatali na tim naplavinama. 

U Tihom oceanu (a katkad i u Atlantiku) živi golema pacifička 
kraja, duga do 2,5 m i teška do 500 kg. Zbog svoje nezajažljive 
proždrljivosti može biti opasna i čovjeku. Zato se domoroci 
veoma plaše susreta s tim divovskim morskim grabežljivcem. 


Srebrnasti galeb 


Dok širom raširenih golemih krila kruži nad mo- 
rem, reklo bi se: eto usamljena zanesenjaka utonula 
u tiho umovanje. A nije tako. Iza toga privida krije 
se grabežljiv razbojnik koji ima oči u isti mah 
sveposvuda. Vječito gladan, galeb jede sve što se 
pojesti može. Nasrtljiv 1 napastan, salijetat će 
gnijezda ostalih ptica na hridima, zalijetat će se 1 
na lađu natovarenu obilnim ulovom ribe, bacati 
se za kutijicom ili drugim otpatkom s broda... A 
da s tom pticom nema šale, dokaz je snažan 1 po- 
vijen kljun, a potvrđuje oštar, okrutan pogled 
žuta oka. Samosvjesnim držanjem srebrnasti galeb 
kao da govori: ovdje sam gospodar ja! Druževan 
PO prirodi, ipak se drži one da svaka ptica svome 
jatu leti pa će pripadnike druge družine tjerati iz 
svog jata. U svakom se jatu smjenjuju stražari. Pa 
dok ostali traže hranu, ili uređuju pernato ruho, 
ili se udvaraju ženkama, ili se. prepuštaju blagom 
bibanju valova — galebi stražari budno kruže, 1 
ništa se dogoditi ne može što bi njihovu oku iz- 
maklo. | 

“glodavci gujavice 


Jeste li zZnali?... 


... da su naši najčešći galebi: galeb klaukavac, 
obični galeb i crnoglavi galeb?... da se, u potrazi 


za hranom, galebi zalijeću 1 na obližnje njive, gdje 


tamane kukce, gujavice 1 miševe? 

Otraga je na slici ženka, a sprijeda su dva mužjaka koji se 
o nju spore. Jedan je već zauzeo pripremni borbeni stav. Drugi, 
da bi u sebi rasplamtio borbeno raspoloženje, gnjevno čupa 
stručke trave što rastu nadohvat njegova kljuna i razbacuje ih. 


Kad galebe obuzme nagon da leže na jajima, bude i dirljivih 
nesporazuma, pa uzmu čučati i na predmetima koji su sve samo 
ne jaja; dovoljno je da ih na njih podsjećaju oblikom ili bojom. 
To se zbilo i ovoj ženki galeba koja »leži« na šarenoj limenki. 


K 

Ovaj dobroćudni tuljan ostao je zapanjen tolikom bezobrašti- 
nom! Upravo se spremao da se u miru i s punim užitkom posveti 
blagovanju ulovljene ribice, kadli se iznebuha strmoglavio ovaj 
pernati otimač i odnio mu slasni zalogaj doslovno ispred nosa. 

Borba je okončana, i pobjednik ovdje nudi svojoj bračnoj dru- 
žici stručak cvijeća (a drugi će neki galeb svojoj izabranici 
darovati pužića ili školjku). Zar to nije sličan znak srdačne 
pažnje i ljubavi kakvim se poslužio i ovaj ljudski par na slici? 


Rumena pjega na kljunu majke služi ovim galebljim čučavcima 
umjesto kvake na vratima ostave s hranom. Kad svojim kljunićem 
kljucnu u tu pjegu, majčin se kljun nagonski otvara, a u njemu 
će se uvijek naći kakav slastan zalogajčić za gladne mališane. 


Kad galeb ulovi školjku, pustit će je iz visoka da se njezina 
tvrda ljuštura smrska o kamen. Ima među galebima i takvih 
domišljana koji će za to iskoristiti modernu tehniku: položit 
će školjku na asfalt ceste da je zdrobe kotači automobila ! 


Raža kamenica 


Kad sumrak pogasi nad morem svjetla 1 boje, 
prhnut će s morskoga dna čudna »ptičurina«: 
raža kamenica. Laganim zamasima tamnih »krila« 
ta se riba bešumno kreće vodom otpočinjući svoj 
noćni pljačkaški pohod. Golemim očima budno 
zvjera kroz mrklu vodu oko sebe. Cim spazi plijen, 

strelimice se baca na nj nastojeći da ga poklopi 
svojim prostranim tijelom jer su joj usta s donje 
strane. Ova grabežljivka najviše voli pješčane i 
muljevite plićake, ali će se odlučiti i na smjele 
dubinske izlete — čak do četiri stotine metara 
duboko. Raža ljetuje uz obalu, a zimuje podalje 
od nje. Među mnogobrojnim srodnicima, u našem 
Jadranu najčešća je raža kamenica (koju u Dal- 
maciji zovu samo raža, a u Hrvatskom primorju 
samo kamenica). Mramorasto prošarana leđa za- 
štićena su joj koštanim pločama iz kojih tu i tamo 
strše povijeni »čavli«. 


Jeste li znali?... 


... da raža kamenica naraste u Jadranu iznimno 
1 do 1 m, a u toplijim morima i do 2 m2... da 
mužjaci imaju šiljaste, a ženke tupe i pločaste 
zube?... da u Jadranu žive 1 druge raže: modro- 
pjega raža (do 50 cm), raža klinka (do 1 m), raža 
volina mrkulja (do 1,5 m), a najveća je raža morska 
leptirica ili vještica (do 2 m)2... da neke vrste 
raža imaju električne organe kojima omame plijen, 
premda nisu takve snage kao u ribe drhtulje?... 
da raže bodljikare imaju otrovne bodlje na repu? 

U proljeće ili u ljeto, već prema temperaturi vode, raža izleže 
desetak ili više jaja, razbacujući ih unaokolo. Svako je jaje 
zaštićeno čvrstom rožnatom čahurom zelenkastocrne boje, 

s uglova mu vise tanki končići, slično kao u jaja morske mačke. 


Raža ide doslovno »trbuhom za kruhom«. Ovdje na slici, lebdeći 
iznad morskoga dna, spopala je ribu i obavila je svojim pro- 
stranim »krilima«. Iz toga čvrstog zagrljaja ribi nema više 
spasa : raža će je odvući u miran zakutak i ondje će je pojesti. 


Među ražama čine posebnu skupinu morski golubi. Ženka pjega- 
voga morskog goluba ne leže jaja, nego rađa žive mlade. U času 
kad ih donosi na svijet odbaci se iz vode i lebdi nad njom. Novo- 
rođenčad odmah rasprostire svoje široke peraje tako da im po- 
služe kao padobrani — usporavajući i ublažavajući pad u vodu. 

Gore je ražino jaje. Kuglasta je izbočina žumančana kesica s 
hranom koju će mladunče trošiti za vrijeme svog razvoja. (Za- 
metak se vidi u gornjem dijelu jajeta: nalik je na zmijicu.) 
slala pocotina u aii ČiLJUTE im svježu vodu do ribice. 


Raži zanovijetaju nametnici te joj sišu potkožnu sluz. Na le- 
dima ulovljene raže kamenice ribari nerijetko nađu ovakve 
bradavičaste »kobasičice«: to su riblje pijavice (latinsko im je 
ime Pontobdella). Jednu takvu pijavicu vidite na slici desno. 


Morski golubi pustoše po uzgajalištima školjaka kamenica 
(ostriga). Svojim snažnim čeljustima drobe školjkama tvrde ljuš- 
ture pa se slade njihovim mesom. Na desnoj slici prikazana je | 
raža šiba žutulja, opasna zbog otrovne nazubljene bodlje na gor- 
njoj strani repa. Netom je ribar ulovi, otkida joj zato čitav rep. 


Kovač 


Ova se veoma cijenjena riba nalazi na jelovnicima 
ne samo naših primorskih nego 1 kontinentalnih 
gostionica. Izgled joj nikako nije u skladu s nježnim 
i izvanredno ukusnim mesom. Velik dio kovačeva 
jajolikog 1 sploštenog tijela zaprema upravo nakaz- 
na glava s ružno izduženim čeljustima 1 izbuljenim 
očima, a ne krasi ga ni resasta, raščupana perjanica 
koja izbija iz leđne peraje. Ali kad pođemo kovaču 
u pohode, a to znači da moramo zaroniti 100—200 
m pod more, on će nam se prikazati u drugome 
svjetlu. Njegov pločasti izgled čini ga veoma ne- 
upadljivim dok prilazi plijenu, a vlaknasta peraja 
olakšava mu da ostane u uspravnu položaju. 
Ružna kovačeva »njuška« može se produljiti poput 

starinske foto-kamere. Ta strašna sprava za hva- 
tanje plijena, nabijena oštrim zubima, svjedoči da 
kovač nije bezazlena riba. Zamislite, u želucu 
jednoga primjerka, ne većeg od čovječjeg dlana, 
nađeno je čak 25 ribica, od kojih su neke mjerile 
po 7 cm! 


Jeste li znali?... 


. da kovač, prije nego ugine izvađen iz vode, 
grokće 1 stenje služeći se zrakom iz plovnog mje- 
hura?... da često pliva i ležeći na boku?... da 
nešto manja vrsta kovača nosi ime jadranski 
kovač? 


aa 

Davna priča kazuje da je neki kovač svojim snažnim i crnim pr- 
stima izvadio iz mreže ovu ribu — i odatle joj one dvije crnkaste 
okrugle mrlje na bokovima, a i ime kovač. Kršćanska legenda, 
međutim, povezuje tu priču sa svetim Petrom, koji je bio ribar. 


Ovako prilazi plovi sleđeva ovaj potuljeni grabežljivac. Sad 
uopće nije nalik na ribu, pa sleđeve gotovo i ne uznemirava 
njegova pojava. Čak bismo rekli da nas takav kovač više podsje- 
ća na podmornicu nego na ribu. (Neka to potvrdi sličica desno.) 


Ovdje je druga priča! Maleni kovači koji su se izlegli u kanalu 
La Manche (Lamanš) jatimice sele prema obalama Sjevernog 
mora. Ali jato skuša koje je za njima pristalo osvetit će se za 
sve one pokolje što ih odrasli kovači provode među skušama. 

" = profil s izduženim ustima 


Prevarila se ova kozica (račić) smatrajući da je izvan dohvata 


gladne ribe. Kovač je iznenada rastvorio svoje »preklopne« če- 


ljusti — i priči je bio kraj. Desno su na slici potanje prikazana 
ta čudna usta — u »skloplienom« i u »rasklopljenom« stanju. 


Na isti se način šulja ovaj kovač skupini liganja koji zla ne 
slute, samo što ga mi ovdje vidimo zboka, u svoj njegovoj veli- 
čini i strahovitosti. Lukavi kovač uvijek prilazi plijenu polako, 
kao da se nećka; a onda se strelovito trgne i sune u napad. 


Sva je kovačeva svojta dobro poznata ljubiteljima slasnoga 
ribljega mesa. Gore je maleni kovač veprić, s njuškom poput 
svinjskog rila. Veliki točkasti kovač živi u dubinama do 400 m. 
Treći je ružičasti kovač, sav u srebrnkasto-rumenim preljevima. 

Zlačana meduza 


Odmorimo se malo od riba koje smo dosad pro- 
matrali, pa svrnimo pogled na ovoga prekrasnog 
stanovnika mora, prije nalik cvijetu iz bajke negoli 
životinji (1 k tome još krutom  grabežljivcu!). 
Nježnim pokretima plesačice lebdi kroz vodu 
zlačana meduza ili zlaćani režnjak. Poput prozirne 
1 šarene kupole njezino se zvono leluja, a slijede 
ga, u laganim ritmičkim trzajima, duge čipkaste 
rese. Doista: tko bi slutio da takvo biće iz nestvar- 
nih snova prijeti smrtonosnim zamkama! Pa ipak 
je tako. Svi t1 pipci 1 rese 1 vrpce — nisu drugo do 
grabljive lovke kojima će meduza obgrliti plijen 
te ga umrtviti ili ubiti otrovnom tekućinom kojom 
su nabijeni sićušni žarnici na tim lovkama. Još 
je čudnije da je meduzino tijelo gotovo sama voda 
(do 98%)! Ne vjerujete? Izvucite je iz vode (ali 
oprezno, da vas ne opeče te ostavi bolne otoke!) 
pa je izložite suncu. Od svega prijašnjeg čara 1 
ljepote, od sve one prozirne ružičaste i ljubičaste 
čipke — ostala je tek tanka opna skrutnute bez- 
bojne sluzi. : | 


Jeste li znali? .. . 


... da ova krhka bića mogu podnijeti i silan tlak 
vode u dubini od 2000 metara?... da je na nekim 
meduzama nabrojeno do 1 200 lovki? (A posebno 
je zanimljivo što je broj lovki uvijek djeljiv sa 
4\)... da promjer zvona u različitih vrsta meduza 
iznosi od nekoliko centimetara pa do 2 metra... 
da je najčešća jadranska meduza uhati klobuk, a 
najveća je morska mjesečina (s promjerom zvona 
od 80 cm)? 

streličari 

Zlaćane meduze, stanovnici Atlantika i Sredozemnog mora, plo- 
ve katkad na otvorenoj pučini u tolikim množinama da tvore u 
vodi sloj visok nekoliko metara a prostran kao golema poljana. 
Noću blago fosforescirajući daju vodi čarobno nestvaran izgled. 

Kad se u vodi spoje muška (1) i ženska (2) rasplodna stanica me- 
duze, nastane novo biće — maleni polip (4). On se pričvrsti za 
dno pa se — u više razvojnih faza — stane poprečno dijeliti u 
režnjeve. Svaki će se takav režanj razviti u potpunu meduzu. 

Meduza fisalija svojim do 40 metara dugim lovkama nabijenim 
otrovnim mjehurićima opasna je za plivače i kad su prilično uda- 
ljeni. Pa ipak, u toj živoj šumi, smrtonosnoj mnogim ribama, na- 
lazi sklonište ribica sa znanstvenim imenom Nomeus albula. 

Meduze se većinom drže površja vode te se prepuštaju da ih nose 
vodena strujanja. Kad se za oseke voda povuče, ostane poneka 
zakašnjela meduza na suhu, prepuštena neumitnoj propasti. 
Takve nesretnike ne valja dirati jer bi nas mogli žarko ožeći. 


Vrlo osjetljivim pipcima meduza pomnjivo pretražuje morsko dno 
loveći svaku manju životinju na koju naiđe, pa tako i ovoga 
morskog crva na slici. Desno vidite prerez kroz meduzu: A - 
zvono, B - lovke, C - držak, D - želudac, E - želučane vrećice. 


Druge ribice, kad ih progoni proždrljiv grabežljivac (kao ova 
skuša na slici), jatimice traže i nalaze pribježište među otrovnim 
lovkama meduze koja se zove morsko pluće. Tu će ostati u 
sigurnu zaklonu, kao pilići pod zaštitničkim okriljem kvočke. 


Crvena morska papiga 


Kad se sunce rađa, morske papige napuštaju svoje 
spilje pa hrpimice kreću prema koraljnim stijena- 


ma ili mjestima gdje je alga u obilju. Jer, alge i 


koralji jedina su im hrana. Oborene njuške a 
uzdignuta repa, ovo krotko podvodno stado brsti 
i pase u pravom smislu riječi, i poput pravoga 
stada polako prelazi s jedne paše na drugu. Snažne 
čeljusti kao od šale trgaju, hrskaju i mrve tvrde 
koraljne ljušture. Dogodi li se u blizini što neobič- 
no, papiga će se radoznalo obazreti, ali će žvakati 
i dalje. Ako podvodni ribolovac ustrijeli papigu, 
njezine će susjede nastaviti svoj objed, ne udo- 
stojivši zlosretnicu niti sažaljivim pogledom. A 
kad se sunce primakne zapadu, opet se raštrkano 
stado okupi — i svaka se »kravica« vrati u svoju 
»štalicu«. Morske papige m. krajeva često 

imaju podstanare — živahne račiće. Hraneći se 
otpacima i nametnicima, oni brižno održavaju 
čistoću u stanu. S istom pomnjom trijebe i name- 
tnike sa svojih stanodavaca tako da ovi sutradan, 
otimareni, krenu ponovo na pašu. Ove su ribe, 
dakle, papige samo po žarkim bojama svoje odore; 
što se tiče naravi i životnih navika — bliskije su 
našim mirnim domaćim preživačima nego svojim 
kreštavim i okretnim pernatim imenjacima. 


Jeste li znali?... 


da od stotinjak vrsta morskih papiga jedna 
jedina živi u Sredozemnom moru: ova koju vidite 
na slici? ...da tropske morske papige razaraju 
goleme podvodne koraljne grebene? 

Svojim snažnim kljunom (u krugu gore prikazali smo vam zubne 
ploče toga kljuna) crvena morska papiga brsti vegetaciju koja 
je porasla po grebenju. Ako među algama naiđe na puža morskog 
zekana, — neće se skanjivati da i njega pojede kao oblizak. 

Prostrana leđa morske papige posluže katkad kao izvrstan za- 
klon uskoj i prugastoj ribi morskoj trubljici, koja se tako može 
neopažena primaknuti svome plijenu. Zatim, kad mu stigne 
nadohvat, trubljica napušta skrivalište i ustremi se na plijen. 


gel 


Osim naše sredozemne crvene morske papige, kojoj su uži zavičaj 
vode uz grčko otočje, sve ostale vrste žive u južnijim i toplijim 
morima. Još su šarenije i kitnjastije, a često se mužjaci i ženke 
iste vrste znatno razlikuju šarama i bojama, tako da su ih 

Neke tropske vrste morskih papiga provedu noć uvijene u sluzavu 
tvar koju same izluče. Koža tih riba različito upija sunčevu 
svjetlost, pa one mijenjaju boju prema dubini mora u kojoj bo- 
rave: bliže površini zelenkaste su, a bliže dnu crnkastomodre. 


Kako se, prema okolini u kojoj žive, morske papige veoma razli- 
kuju bojom, tako se razlikuju i veličinom. Najmanje vrste ne 
narastu dulje od 20 centimetara, a one najveće možda premašuju 
i 4 metra, kao, na primjer, ova golema tahićanska papiga na slici. 


La 
. 

prirodoslovci nerijetko zabunom smatrali pripadnicima raz- 
ličitih vrsta papiga. Ovdje je naslikano nekoliko pripadnika 
te riblje obitelji. Navodimo im samo stručna, latinska imena, 
jer hrvatskih — kao posvemašnji stranci — zasad još nemaju. 


Peš štipavac 


Ove bodljive ribe nema kod nas: živi u atlantskim 
1 baltičkim plićacima 1 duž obala otoka Grenlanda. 
Svoje pomalo neobično ime (a negdje je zovu 1 
morska škorpija) dobila je po tome što sve te 
njezine bodlje (pogotovu one na glavi) mogu 
nanijeti vrlo bolne 1 opasne ubode jer su bodljike 
povezane sa žlijezdama koje izlučuju otrovnu sluz. 
Peš štipavac najradije provodi dane izležavajući 
se na pijesku ili mulju, ali će katkada zaći 1 u zaton, 
pa i u rijeku. (Nije u morskih riba česta pojava da 
podnose 1 slatku vodu!) Ribari ne mare za ovu 
ribu: omalena je, prilično neukusna mesa, a sva 
bodljikava! Pa ipak je uporno love, ali iz drugog 


razloga. Peševi, naime, proždiru ikru i mlađ drugih, 


korisnih riba, a da nevolja bude veća, u tome su 
upravo nezasitni. Kad već moraju loviti toga šte- 
tnika, ribari ga upotrebljavaju kao mamac na 
udici drugim ribama. Veće količine ulovljenih 


peševa suše i melju u brašno kokošima za hranu. 


prirodna veličina 

Jeste li znali?... 


... da ova riba, izvađena iz vode, proizvodi pri- 
lično jake zvukove pokrećući svoje škržne poklop- 
ce?... da mužjak čuva jaja koja ženka izleže?... 
da mali slatkovodni peš balavac živi i u našim 
vodama?... da srednjoamerički peš, kojega ondje 
zovu glavonja, ima zeleno, ali ipak jestivo meso 
(i ikru koja nije zelena, ali je otrovna)?... da su 
peševi jedna od rijetkih ribljih porodica koja ima 
svojih predstavnika i u slanoj i u bočatnoj (slan- 
kastoj) i u slatkoj vodi? 

Kad bude vrijeme svadbi ružni se peš štipavac odjene u svečano 
ruho : trbuh mu je rumen i mramorasto prošaran bijelim uresima, 
a peraje mu se osule ukrasnim pjegama. Takav nas sada po- 
malo podsjeća na kićen starinski galijun s razapetim jedrima. 


Proždire li to na slici jedan peš drugoga? Ni govora! To samo 
peš mladoženja daje mladoj svadbeni poljubac tako da je 
ustima pograbi za glavu i odvuče do gnijezda. A kako je on 
mnogoženja, ponovit će takav postupak i s drugim ženkama. 


Peševi štipavci nisu nikakvi probirači u jelu : gutat će i bilo kakve 
otpatke koji s brodova dospiju u vodu. A proždrljivi su do te 
mjere da će katkad progutati i svoju vlastitu djecu. »Ljudo- 
žderstvo«, dakle, nije u ove male i nasrtljive ribe rijetka pojava. 

Evo sad i brige za porod. Za gnijezdo će se pobrinuti mužjak. 
Obično će za tu svrhu potražiti praznu ljušturu kakva školjkaša. 
Peš će perajama brižljivo i uredno »pomesti« sva zrnca pijeska 
iz ljušture, a ustima će iznijeti kamenčiće ako su u nju zapali. 


Evo rumenkaste ikre u dobro zaklonjenu »gnijezdu«. Ali brižni 
peš ipak budno stražari u neposrednoj blizini. Srčano će nasrnuti 
na svakog nepozvanca. A neprestanim mahanjem svojim širokim 
perajama osigurat će ikri u »gnijezdu« dotjecanje svježe vode. 


Ovdje je na slici prikazano nekoliko rođaka peša štipavca : 1 - 
malen sjeverni peš; 2 - borbeni peš, posebno zloćudan član 
ove obitelji; 3 - kljunati peš, koji se skokovito kreće po mor- 
skome dnu ; 4 - četverorogi peš s posebnim »ukrasima« na glavi. 


Skočac glavaš 


Koji plivač nije — gledajući kako vodom spretno 
šviga ovaj miroljubivi glavonja — osjetio u srcu 
žaoku zavisti što se 1 sam ne može kretati kroz 
vodu takvom neusiljenom lakoćom? I doista, teško 
bi bilo naći drugu ribu koja bi opravdavala takvo 
neusiljeno divljenje. Skočac glavaš, kojega zovu 


sićušni organizmi 


još i cipal, tako je žustar u kretnjama i otmjen u 
držanju. Možemo ga sresti u bočatnim (naslanim) 
plitkim morskim rukavima ili uz grebenske spru- 
dove okrunjene bijelom pjenom valova. Ljeska se, 
gotovo pod samom razinom vode, kao da mu je 
tijelo od čistoga srebra. No ciplovo je meso previše 
ukusno, a da bi se čovjek zadovoljio samo time da 
ga promatra 1 da mu se divi. Udice, mreže, vrše, 
osti i podvodne puške natječu se u tamanjenju 
toga prvaka u plivanju. Ali riba je lukava i svoje- 
glava pa je teško predvidjeti što bi mogla učiniti 
slijedećeg trenutka. K tome je i veoma nepovjerlji- 
va — i tako će nam teško pasti plijenom. Ribar 
nerijetko mora sav uspjenjen bijesom bespomoćno 
gledati kako mu čitavi tuceti skočaca obijesno 
prolijeću oko njegove beskorisne udice, baš kao 
da mu se žele od srca narugati. A o jadu ribara kad 
im cipli stanu preskakati iz mreže u slobodno more 
da 1 ne govorimo. 


Jeste li znali?... 


... da skočac u bijegu vrluda isprekidanim smje- 
rom samo zato da ni časka ne ispusti s oka svoga 
progonitelja? Tako ta lukava riba sad jednim sad 
drugim okom gleda odakle dolazi opasnost. ... da 
cipli zalaze duboko u kopnene vode: nađu se kod 
nas na primjer uz Neretvu čak do Hutova blata?... 
da naš skočac glavaš naraste do 75cmido3kg?... 
da su mu najčešći jadranski rođaci skočac putnik 
1 skočac zlatac?... da ciplova ikra daje ukusan 
kavijar — butargu?... da za lukava čovjeka pri- 
morci kažu da je lučki cipal? 

Začudit će vas što tako proždrljiva i zloćudna riba, kao što je 
lubin, podnosi da se cipli motaju po njegovu lovnom području, a 
ostale će ribe odmah napasti i otjerati. Pa ipak, te dvije vrste 


riba tako suprotnih naravi žive u posvemašnjem skladu i ljubavi. 


dno KTA 


Poput čopora pregladnjelih vukova nasrnuli su morski psi koste- 
lji na plovu cipala. Kružeći oko nje, stežu je u sve uži obruč, 
iz kojega ribama nema spasa. Tako zbijene u hrpu, napast će 
ih kostelji hitrinom munje — i započeti svoju nezasitnu gozbu. 


Axt2šji # 
I ia tv 5 


Već prema potrebi, jato ili plova cipala kreće se u raznolikim 
»formacijama«: kuglastoj (1), dok se mrijeste ili u zimskim 
mjesecima ; spljoštenoj (3), kad uzlaze prema površini; razvu- 
čenoj (2) ili kopljastoj (4), kad vrludaju u potrazi za hranom. 

Ovaj prizor promatramo zaronjeni u vodu. Ispod one žućkaste 
pjene do površine mora — koja nije drugo nego hrpa planktona 
— desetak uspravnih crnih tijela stoji nepomično. To su gladni 
cipli koji svojim bezubim ustima pohlepno srču hranjivu tvar. 


on 


Ako ih progone grabežljivi kanjci ili ih ribar opaše mrežom, 
cipli će potražiti spas u divljenja dostojnim skokovima. (Poneki 
će cipal zabunom iskočiti na suho ili ravno u ribarski čamac.) 
Kad mine opasnost, bjegunci se ubrzo vrate na svoje područje. 


Dovoljna je i najbezazlenija sitnica — npr. iznenadan treptaj 
zrake svjetlosti — pa da dotle zbijena plova skočaca u hipu pro- 
mijeni smjer kretanja. Te ribe to rade tako usklađeno i u savr- 
šenu poretku, kao četa dobro izvježbanih vojnika na smotri. 


Morska paklara 


Na slici je — morski vampir. Letimičan pogied na 
to dugo 1 valjkasto tijelo, sivkastozelene boje i 
prošarano mrljama, rekao bi vam da je to jegulja 
koju je netko, iz čista hira, stavio u cijeđ da po- 
blijedi. Ali kad se bolje zagledate u to žuto oko 
zloslutna sjaja, pa u onaj red od sedam škržnih 
proreza koji se nižu od oka prema repu, a pogotovu 
kad zapazite da ono što je nalik na usta zapravo 
1 nisu usta nego nekakav lijevak sav po obodu 
načičkan zubićima — posumnjat ćete: pa je li ta 
životinja uopće riba? Na dobru ste putu: paklara 


to 1 nije; ona pripada kružnoustama, najjedno-: 

stavnije građenim kralješnjacima, koji su samo do- 
nekle nalik na ribe. Morsku paklaru ili Zzmijuljicu 
najlakše ćete raspoznati po tome što nema usta s 
čeljustima, nego kružni otvor kojim može isključivo 
sisati. A to ona i radi: jedina joj je hrana krv koju 
siše drugim ribama. Duga do 1 m a teška 1 do 
3 kg, paklara ima vrlo ukusno meso — pa tako 
ta krvopija (u doslovnom smislu riječi!) najčešće 
završi u želucu kakve grabežljive ribe ili na svečano 
prostrtu stolu kakva sladokusca. 


Jeste li znali?... 


... da morska paklara živi u moru, ali se rađa i 
umire u slatkoj vodi?... da ima ukupno četrdesetak 
vrsta paklara, među njima i morskih i slatkovo- 
dnih?... da, osim morske paklare, kod nas žive 
još riječna paklara ili piškor i potočna paklara?... 
da je paklarina ličinka slijepa a crvolika je tijela, 
pa su je nekada smatrali posebnom ribljom vrstom 
(1 nadjenuli joj posebno ime: pokača)?... da ženka 
morske paklare odloži do dvadesetak tisuća jaja?: 

Doba je mriještenja : paklare odlaze iz mora u rijeke. Teško je 
putovati uz matice i brzake. No paklara se umije snaći : prisisat 
će se o koju ribu (najčešće je to losos) koja ide istim putem i 
tako će »besplatno« putovati. U krugu se vide paklarina »usta«. 

Ne nađu li nedobrovoljna »prijevoznika«, paklarama ne preostaje 
drugo nego da se uza slapove prebacuju na mučan način koji 
primjenjuju i pijavice: služe se ustima kao prianjaljkom pa se 
skokomice prebacuju uz vodu. To je vještina dostojna divljenja ! 


Ovo nije puka igra. Razmještajući šljunak ovako u krug, pa- 
klarin mužjak omeđuje buduće gnijezdo. Sredinu će očistiti i na- 
strijeti mekanim pijeskom. Zatim će odatle puštati poseban mi- 
ris, kojim će domamiti ženku da dođe i tu položi svoju ikru. 


Iz ikre će izmiljeti zmijuljaste, slijepe ličinke. Tu će, u pijesku 
i mulju, provesti 2—4 godine hraneći se mikroorganizmima. 
Kad odrastu, počet će njihov put u »zavičaj« — prema moru. 
Putem će se pripijati o svašta — pa bila to i ovakva stara cipela. 


KE 


Putovanje do mrijestilišta (koje nerijetko traje mjesecima !) po- 
sljednje je putovanje odraslih paklara. One se nikad više neće 
vratiti u more: uginut će, iscrpljene, pošto bace ikru, ili će 
pasti kao žrtva kakva gladnika, na primjer ove vidre na slici. 

Brže i udobnije putuje mlada paklara kad joj uspije prisisati se 
o koju ribu-putnika. Dospjevši napokon u more, paklara počinje 
svoj krvosisalački život. Žrtve ne pušta dok joj ne isiše i po- 


sljednju kapljicu krvi. Ovdje je ta nesreća zadesila bakalare. 


Sipa 


Tek su za nama dani u kojima je čovjek otkrio da 
je mlazni motor najbrže sredstvo pokretanja. A ima 
više milijuna godina kako je to isto »otkrila« — 
sipa! S tom razlikom, razumije se, što »motor« u 
sipinu tijelu ne djeluje u zraku, nego u vodi. Sipa 
jednostavno usiše vodu 1 istisne je svom snagom, a 
potisak je naglim trzajem pokrene u suprotnom 
smjeru. Valovitim pokretima peraja koje joj kao 
širok rub opasuju tijelo sipa usklađuje kretanje: 
slično djeluju stabilizatori 1 krilca na mlažnjaku. 


Jeste li znali? .. 7 ta 


.... da sipine velike oči 
fosforesciraju te mogu svje- 
tlucati u različitim boja- 
ma?... da ribari nazivaju 
sipina jaja »morsko gro- 
žđe« jer su doista nalik na 
grozd s krupnim crnim bo- 
bama u kožnatu ovoju?... 
da među sipinim rođacima 
lignja smatramo najvećom 


poslasticom?.,. da sipa 
pripada razredu glavono- 
žaca? 


Unatoč toj svojoj vještini ovaj se naš »mlazni 
glavonožac« ne kreće baš previše: radije nepokre- 
tan lebdi u vodi, a još radije leži negdje na morsko- 
me dnu. Sipa nije lišena obrane ako je tko napad- 
ne. Odmah će oko sebe štrcenuti mlaz crnila i tako 
stvoriti »dimnu zavjesu« koja će joj omogućiti 
neprimjetan bijeg. A brani se 1 time što ima spo- 
sobnost da se bojom i šarama prilagodi okolini: 
sad je nalik na jednolično muljevito dno, sad na 
kvrgavu podvodnu hrid, sada pak na lelujavu liva- 
du morskih alga. Sipa vuče porijeklo od predaka 
ČIJI su ostaci sačuvani u najstarijim slojevima Zem- 
lje u kojima ima ostataka živih bića. 

Gore je sipa u presjeku pa se vidi njezina unutrašnja grada. Svojim dvama dugim tracima koji su na krajevima oboružani pri- 
Dolje je sipovina (»sipina kost«), koju primorci često stavljaju anjaljkama sipa grabi plijen i prinosi ga ustima. Raskomadat će 
u kavez pticama da kljuju vapnenac i da bruse kljun. Sipovina ga oštrim kljunom. Ponekad se sipa kreće po dnu pomoću krat- 
je zakržljao ostatak nekadašnje kućice drevnih glavonožaca. kih trakova, kojih ima osam. I na njima su redovi prianjaljka. 


Grabežljiva morska mačka, gonjena zlim namjerama vječita Već prema prilikama, sipa mijenja boju. Sukobi li se s neprijate- 


gladnika, krišom se prišuljala. Ali sipa, poput ratnog broda, u ljem, izbiju joj na leđima dvije tamne pjege (pogledajte i prethod- 
hipu stvara oko sebe »dimnu zavjesu« koja je zaklanja od ne- nu sliku). Evo je ovdje oči u oči s jastogom koji prijeti opasnim 
prijatelja, a potom tako skrivena bježi — na »mlazni pogon«. kliještima. Ali ni sipina kljunasta usta nisu baš mačji kašalj! 


U vrijeme parenja urešavaju se i ženke i mužjaci upadljivim pru- Sipa raspolaže bogatom »garderobom« koja se ne ograničava na 
tastim šarama, najčešće crnkastim, koje se katkad i grimizno navedene primjere. Sad kvrgava i smeđa, sad glatka i žuta. sad 
prelijevaju. Ženka toliko privlači mužjake da je ribari koji put opet posve siva — ona se uvelike može prilagoditi okolici. Kad 
nataknu na udicu kao mamac da bi se oko nje okupili »udvarači«. nije uznemirena, nosi na leđima svijetlu polumjesečastu mrlju. 

Kostorog 


Ova je riba vitez u oklopu. U sjajnoj 1 čvrstoj koži 
spajaju se poput kamečaka u mozaiku tvrde čet- 
vrtaste ljuske. Kostorog je, dakle, bojovnik. Čim 
nasluti opasnost, naglo uspravi šiljke na svojim dvje- 
ma leđnim perajama tako da opasno prijete kao 
britki bodeži. No tim se oružjem služi samo u 
obrani, a ne 1 u napadu, jer kostorog nije prznica ni 
svadljivac. Naprotiv: spor i nezgrapan u pokretima, 
dostojanstveno pliva kroz duboku vodu. Kostorog 
s donje slike nađe se 1 u Jadranu; ostala njegova 

mnogobrojna i izvanredno nakinđurena svojta pre- 
biva u toplim vodama tumarajući među koraljnim 
grebenjem. Tko uznemiri kostoroga, toga će u- 
gristi (pogledajte samo ta zubata usta!). No ako 
je nasrtljivac opasan, kostorog će se hitro zavući 
u kakvu pukotinu među stijenjem tako da mu odatle 
strše samo noževi leđnih peraja. Pa neka se tada 
približi tko se usudi! Kad ga ribar izvuče iz vode, 
kostorog rokće na poseban način: kao da se buni 
što se netko usudio poremetiti njegovu spokojnu 
1 jednoličnu svakodnevnicu. 


Jeste li znali? ... 


da je kostorog vrlo 
osjetljiv na hladnoću pa će 
uginuti ako se temperatura 
vode spusti ispod dvanaest 
stupnjeva  Celsija?... da 
ženka polaže jaja isključivo 
noću?... da malene kosto- 
rogove ličinke izmile iz jaja 
već dva i po dana pošto ih 
je ženka izlegla, a nisu du- 
lje od dva milimetra? 

Evo šarolike smotre članova brojne porodice kostoroga. To su 
odreda žitelji dalekih toplih mora te nemaju hrvatskih imena, 
pa vam navodimo latinska. A želite li doznati koje »izvorno« 
ime, evo vam primjera: Rhinecanthus se na jednom od jezika 

Polinezije zove humahuma-nukanuka-a-puaa. Svi su oni naoru- 
žani leđnim bodežima kao i naš kostorog, ali su mnogo gizdavije 
odjeveni. Možda u tome nijedan nije toliko pretjerao kao onaj 
u desnom donjem uglu slike: kao da dolazi ravno iz cirkusa! 


Ovi kostorozi spokojno blaguju na morskome dnu sladeći se naj- 
milijim svojim jelom: školjkašima i ježincima. Snažnim i neo- 
sjetljivim čeljustima ovih riba ne odolijevaju ni najtvrđe lju- 
šture školjaka, ni najbodljikaviji oklopi morskih ježinaca. 


Samo kad je kostorog posve izgladnio, zaboravlja svoju miro- 
ljubivu narav i preobraća se u zloćudna nasrtljivca. Ovdje se bez 
ustručavanja ustremio čak na golemu glavatu želvu, nastojeći 
da joj iz usta otme plijen — rakovicu. Možda mu i uspije. 


Dok ženka priređuje neku vrstu gnijezda razmičući »puhanjem« 
pijesak, mužjak budno stražari braneći pristup svakom bez raz- 
like. Ovdje je bez krzmanja zario svoje bodlje u trbuh velikom 
i grabežljivom zubacu. U žutom je krugu kostorogov mladunac. 

Brojkama 1, 2 i 3 označili smo faze »spremanja u korice« kosto- 
rogova »bodeža«. Desno se odmara šareni kostorog tako da se 
leđnim i trbušnim perajama ukliještio između dviju stijena. 
Naiđe li kakav neprijatelj, dočekat će ga opasna zubata usta. 


Bijela bluna 


Ova morska ptica vodi dvojak život! Ili, bolje 
rečeno (a to se može opaziti i na nekim drugim 
pernatim bićima) — ona ima dvostruku ličnost: 
jednu dok boravi na kopnu; drugu dok je u zraku 
ili u vodi. Na kopnu je bluna posve zaokupljena 
svojim domom i svojom obitelju. Gnijezdo vije 
navrh nedostupne hridi što strši iz mora, i sva Joj 
je briga kako da othrani i osposobi za život svoje 

mališane. Nezgrapna i spora u kretnjama, sva se 
smete ako je tko napadne, te samo gleda kako da 
pobjegne. Ali u zračnim visinama i na morskim 
valima bluna postaje posve druga ličnost: odvažna 
1 samouvjerena! Kružeći svojim golemim krilima, 
kojima kao da su vrhovi umočeni u crnilo, ona je 
oličenje gipke spretnosti. U vodi pak pliva 1 roni 
da je milina gledati. Strmoglavljujući se smjelo 
iz visa, probija vodu do znatnih dubina usmjerivši 
snažni kljun ravno prema ribi koju je iz zraka 
spazila. Dogodi li se da je voda na tome mjestu: 
plitka, bluna će, unatoč brzini, u hipu zakočiti 
te neće udariti o dno. Kako joj ta majstorija uspi- 
jeva — to je njezina »profesionalna tajna«. 


Jeste li znali? ... 


. da blune sklapaju krila već tridesetak metara 
iznad vode kako bi pri obrušavanju dostigle veću 
dubinu? U času kad ptica probija zrcalo mora, 
voda prsne i do 2 m visoko?... da bluna ima pod 
kožom mnoštvo sićušnih zračnih vrećica koje 
tvore spužvast jastuk te joj štite tijelo u času sudara 
s vodom?... da se blunine izmetine, kao i one 
drugih morskih ptica, nagomilavaju pa s vremenom 
stvore debele naslage gnojiva zvanoga gvano?| 


Smirena u letu, a zbunjiva na tlu gdje joj je zbog nezamislivo 
gusto napučenih kolonija bluna posve skučen prostor za slije- 
tanje, bluna će pri slijetanju nasrtati na svoje drugarice, a 
one će joj uzvraćati istom mjerom: žestokim udarcima kljuna. 


u rea 

Blunama katkad sam objed iznenada doleti nadohvat kljuna i 
onda dok ljenčare njišući se na valovima. To su ribe poletuše 
koje u jatima izlijeću iz vode. A svom jelovniku blune će dodati 
bez izbora i različite otpatke hrane s brodova koji prolaze. 


Ovo su trenutačne fotografije iz obiteljskog albuma bluna. Na 
početku vidite bračni poljubac. Zatim je ovjekovječen prvi svad- 
beni dar: mladoženja nudi mladoj neku cijenjenu poslasticu. Da- 
lje bračni par sjedi na priprostu gnijezdu. Kad mužjak poželi 

Blune su iz visine ugledale plovu sleđeva pa se na nju obruša- 
vaju. One vide ribu i desetak metara duboko u vodi. Još u zraku 
svaka odabere svoj cilj pa se ustremi na nj poput teledirigirane 
rakete. Rijetko se kada dogodi da koja bluna svoj cilj promaši. 


Koji put u takvu se dodatnu gozbu umiješaju i luckaste pliska- 
vice, premda su upravo završile svoj objed. Tada jatima glad- 
nih bluna i galeba ne preostaje drugo nego da zalihu hrane i 
preko volje podijele s tim nepozvanim (i nezasitnim !) gostima. 


zamijeniti ženku, javlja joj to nizom dubokih naklona. Tu je i 
bluna s uzdignutim kljunom : tako obavještava drugarice neka se 
ne uplaše jer se sprema uzletjeti. I na kraju: portret blune: 
širom rastvorena kljuna; unutrašnjost mu je crna kao ugljen. 


Glavoč 


Ima li za ribu gore nevolje nego biti malen a bez 
obrane 1 k tome još slasna mesa! Čeka je sudbina 
da se nađe na jelovniku veće ribe ili da je ribar 
natakne na udicu kao veoma primamljivu meku. 
Takva zlosreća bije crnoga glavoča blatara (kojega 
vidite dolje na slici), ribice tek nešto dulje od 
prsta na ruci. No gle vraga! Ne miri se on tek tako 
sa sudbinom, a najborbeniji je mužjak kad treba 
da brani jaja što ih je odložila njegova životna 
družica. Nije to jedino iznenađenje koje nam je 
spremio ovaj riblji »palčić«. Teško bi tko za nj 
mogao reći da je ljepotan: neugledne boje, sa svim 
onim bodljikavim perajama i njuškom namrgo- 
đenom kao u buldoga. Ali pričekajte samo dok 
dođe doba ljubavi: tada će nas glavoč zadiviti 
prekrasnim bojama svadbene odjeće. S obzirom 
na hidrodinamičnu liniju tijela i snažne mišiće 


nešto povećan 

koji pokreću peraje, mogao bi glavoč biti vrstan 
plivač. Ali kako, kukavac, mora prezati od sva- 
koga 1 od svačega da bi sačuvao živu glavu, najveći 
dio života provede skriven u pijesku ili među 
kamenjem. Zato ćemo glavoča naći u plićacima 
gotovo svih evropskih mora, a zalazi i u bočatnu 
vodu, pa — zamislite! — čak i u slatke vode. 


Jeste li znali?... 


... da ova ribica pokušava zastrašiti protivnika 
ispuštajući zvukove koje katkad i čovječje uho 
zamijeti?... da su naši najčešći glavoči: blatar, 
pjeskuljaš 1 bijelac?... da uz obale nekih tropskih 
mora živi glavočeva srodnica skokunica, koja više 
vremena provede na kopnu, loveći kukce, nego 
u vod1? 


morski crvi 


40 


Dok glavoč leži nepomičan u svome skrovištu, odaju ga samo dva 
oka smaragdna sjaja. Ne sluteći blisku opasnost, naići će tuda 
kakva neoprezna životinjica — kao ova kozica (račić) na slici. 
Jednim će trzajem glavoč sunuti na nju i uvući je u skrovište. 


Glavoč se, dakle, drži one starinske: najprije štalicu, pa tek 
onda kravicu! Dom je uredio i — kreće u prosidbu. Ali ne poka- 
zuje tada baš previše nježnosti: njegovo se udvaranje svodi na 
to da ženku udarcima glavom natjera u gnijezdo da leže jaja. 

Kad stigne ljeto, glavoč se preodjene u svadbeno ruho pa krene 
snubiti nevjestu: sav se žari tada u rumenim i grimiznim pre- 
ljevima. Kao brižni glavar buduće obitelji prva će mu briga 
biti da negdje među algama priredi skrovito i udobno gnijezdo. 


Pošto je ženka izlegla jaja, dužnost stražarenja preuzima mu- 
žjak. Za sve to vrijeme on će zatomiti svoju plahu narav pa će 
uporno i bijesno nasrtati na svakoga dotepenca, pa bio on ne 
znam koliko veći od njega, kao, na primjer, ovaj bakalar na slici. 


Rođak crnoga glavoča blatara, glavoč pjeskuljaš, gnijezdi se u 
pustim ljušturama školjke. Najprije mužjak repom »izmete« 
nataloženi mulj i pijesak, a zatim u tako uređen »stan« dovede 
svoju mladenku. I on budno stražari dok porod ne izmili iz jaja. 

Na slici je gore obični i česti crni glavoč, a pod njim zlaćani 
glavoč, prilično rijetka riba. Desno je slatkovodni filipinski gla- 
voč ili pandaka, dugačak tek do 9 mm. Najmanji je među 
svim ribama, a ujedno i najsićušniji kralješnjak na svijetu. 


Grdobina mrkulja 


Na natječaju ružnoće za stanovnike morskoga dna 
prvu bi nagradu, nema sumnje, odnijela grdobina 
mrkulja — sa svojim okrutno iscerenim licem, ne- 
spretnim oblikom tijela poput razgažene papuče, 
nepojmljivo razvučenim ustima i kožom nagrđe- 
nom bradavicama, kvrgama i bodljikama. Ali sve 
to što nam se čini neviđenom ružnoćom pridonosi 
tome da ribu prilagodi njezinu okolišu i načinu 
života koji provodi. Grdobina svoj vijek vjekuje 
poluskrivena u morskome mulju ili pijesku, katkad 
zakopana sve do samih očiju — 1 usta, razumije 
se. Teško bi takvim ležačkim načinom života došla 
do zalogaja hrane da nije »izuma« kojim je ta riba 
pretekla čovjeka za stotine tisuća godina: ona ima 
trsku 1 povraz za ribolov s mušicom na vrhu — 
onu čudnu izraslinu nad samim ustima. Njišući po- 
lako taj bičasti nastavak, skrivena grdobina prima- 
mljuje bezazlene ribice. I kako se koja primakne da 
se osladi tim »crvom«, razjape se zubate čeljusti 
grdobine — i ribica nestane u ponornim raljama. 


1/6 prirodne veličine 


Jeste li Znali? ... 


... da glava grdobine mrkulje zaprema do 2/3 
tijela, pa se gotovo sve njezino jestivo meso nalazi 
u repu?... da joj je meso izvanredno ukusno i zato 
na cijeni?... da se ova dubinska riba lovi po- 
vlačnom mrežom (kočom)? 


Najmilija hrana 

Ove čudne prozirne ribice s dugim lelujavim tracima koji im 
olakšavaju lebdjenje u vodi — nisu drugo nego tri različita 
razvojna stupnja ličinke grdobine mrkulje. Ali kad dostignu 
duljinu od 7 do 8 cm, postat će već nalik na svoje roditelje. 


Grdobina se na ovakav prijevaran način najčešće domogne plije- 
na. Ukopa se u mulj ili u pijesak pa polako njiše šipčicu s listoli- 
kim mamcem : čini se kao da se kakav morski crv leluja vodom. 
Ona time draška radoznalost ribica — a završetak već znamo ! 


Duga do 3 m a teška do 40 kg, grdobina mrkulja u slijepoj po- 
hlepi guta komade drveta, odrpine mreže i koješta drugo, pa čak 
i neoprezne vodene ptice kad zarone progoneći kakvu ribu. U 
želucu jedne grdobine nađeni su (zamislite !) i ostaci lisice! 

Ništa nije preveliko ni pretvrdo ni prebodljikavo za ovu nada- 
sve proždrljivu ribu. Vidite je lijevo kako hrska morsku zvjez- 
daču. Desno se uplela u ribarsku mrežu pa nije samo potamanila 
sve živo u njoj nego se na kraju okomila i na plovke u mreži. 

Lakoumnik se dao prevariti pa se preblizu prikučio. Grdobina se 
odigla prsnim perajama i razjapila svoja bezdana usta: zahva- 
ćena bibavicom i vrtlogom usrknute vode ribica je neumitno 
uplovila u nezasitno ždrijelo, — odakle joj više povratka nema. 


dubinska 

Naša grdobina ne zalazi u more dublje od 400 metara. Neki 
njezini srodnici žive u oceanskim ponorima, drugi u priobalnim 
plićacima. Evo četiri raznolika člana te skupine riba udičarki, a 
ni za jednoga ne možemo kazati da ga krasi posebna ljepota! 


Skuša 


Ova veoma česta riba i u moru 1 na stolu ljubitelja 
ribljega mesa lišena je jednog organa koji drugim 
ribama znatno pomaže pri kretanju vodom. Skuša 
je, naime, bez plovnog mjehura, koji ima velika 


4/5 prirodne veličine 


Najmilija hrana 


riblji mlađ 


većina riba. Puneći taj mjehur većom ili manjom 
količinom zraka, riba može plutati u manjoj ili 
većoj dubini. Drugim riječima: u svome tijelu ima 
uređaj koji i podmornici služi u istu svrhu. I tako 
je Jadna naša skuša primorana da bude neprestano 
u pokretu, i danju 1 noću. Ako bi 1 na tren pre- 
stala micati perajama, počela bi tonuti; a ako bi 
ustrajala u nepokretljivosti, potonula bi na dno 
kao kamen — i tu bi je zdrobio golemi tlak vode. 
Ali svako zlo ima 1 svoje dobro. Prinuđena na ne- 
prestano kretanje, skuša jača 1 čeliči svoje mišićavo 
vitko tijelo, tako da se vodom može probijati i 
brzinom od 8 mjs (osam metara u sekundi). Nje- 
zina koža, čeličnozelenomodra 1 crnkasto ispru- 
tana s leđne, a bisernobijela sa zlatastim i gri- 
miznim odsjajem s trbušne strane, sjeća nas malo 
na gmaza. I gle: baš kao 1 gmaz, i skuša odspava 
svoj zimski san negdje na dnu, 150 do 180 m dubo- 
ko. Kad se u proljeće probudi i krene prema po- 
vršini, prva joj je briga da nadoknadi »gubitak 
na vagi«. I tako će, do nove zime i novoga sna, 
goleme plove žustrih skuša krstariti morem, ne za- 
stajući ni trena. 


Jeste li znali?... 


... da se skuša snalazi 1 u posvemašnjem mraku 
jer osjeća infracrvene zrake, za koje je ljudsko oko 
posve neosjetljivo?... da ženka izbaci i do 400 000 
jaja?... da skušu često zamjenjuju s vrlo sličnom 
lokardom ili plavicom, koja ima veće oči i tamnija 
leđa a manje ukusno meso? 


račići 

Prirodoslovci stručnjaci za ribe — ihtiolozi — love pojedine sku- 
še, živo ih oboje i vraćaju u more. Tako mogu lakše proučavati 
njihove životne navike. Otkrili su npr. da se skuše među sobom 
prepoznaju samo po pokretima pri plivanju, a ne i po boji. Zato 
one nagonski isključuju iz svoje zajednice sve bolesne članove. 


Skuša je za ribarsku industriju jedna od najvažnijih riba, pa se 
mnogo i lovi. Na slici je obalna mreža stajačica, zvana pro- 
stica. Ona lovi ribu »na doček«: skuše same ulaze u nju te se 
zapletu u gusta oka onog zaokruženog dijela koji se zove baleg. 


Skušino čvrsto meso veoma je ukusno i hranjivo. Trošimo ga 
svježe, konzervirano u ulju i sušeno u dimu. Ništa se od ove 
korisne ribe ne baca: na kraju će otpaci poslužiti za priprema- 
nje ukusne hrane kojom ljubitelji mačaka goste svoje miljenike. 

Za vrijeme svojih beskrajnih tumaranja skuše uvijek naslijepo 
slijede »vođu« (kao što su nekada karavane američkih naselje- 
nika-pionira slijedile predvodnika), samo to nije uvijek ista riba. 
Netom »vođa« plove posustane, na njegovo će mjesto uskočiti 
bilo koja druga riba iz jata, a ostale će krenuti za njom. 


Morski psi često danima i danima slijede goleme plove s nebro- 
jenim tisućama skuša pa nerijetko tako svi zajedno zađu i u ri- 
barsku mrežu. Na slici vidite dvije goleme atlantske psine kako, 
željne dobra zalogaja, nemilosrdno nasrću na ovo jato skuša. 


f sa Fa [; ium 1 \ 


 skuša divljaka 


IB golema skuša 


Mnogočlana obitelj skuša ima i patuljaka (npr. patuljastu skušu, 
dugu 35 cm), i članova »srednjeg rasta«, a i gorostasa (npr. go- 
lemu skušu, dugu 2 m). Na slici se vide još krupna kraljevska 
skuša (duga do 1,5 m) i opasna skuša divljaka iz Crvenog mora. 


Glavata želva 


Morska je kornjača jedan od rijetkih gmazova koji 
su se potpuno prilagodili životu u vodi. Noge su 
joj se spljoštile 1 pretvorile u neku vrstu peraja, pa 
joj je i način plivanja neusporedivo savršeniji nego 
u njezinih barskih sestara koje plivajući luparaju 
udovima po bari na način kojim se kroz vodu 
pokreću vesla. Glavata želva, koju prikazuje ova 
slika, i ostale vrste morskih kornjača takvi su 
vještaci u brzu plivanju da ih ne bi sustigao ne 
znam kako brz plivač, pa čak ni olimpijski po- 
bjednik. Premda naoko glomazna i nezgrapna — 
može duljinom premašiti metar a težinom stotinu 
kilograma — glavata je želva jedan od najhitrijih 
gmazova što postoje. Najradije se zadržava u 
toplim morima, ali se ne ustručava zaći u Sredo- 
zemno more i u sjeverniji Atlantik, a vrlo rijetko i 
u Jadran. Usprkos svojoj brzini i spretnosti u vodi, 

želva je toliko lijena da se često prepusti neka je vali 
nose. I dok tako pluta na vodi, ribari će je uloviti 
prije nego osjeti što se zapravo s njome zbiva. 


Jeste li znali? ... 


... da glavata želva izlazi na kopno jedino da bi 
izlegla jaja?... da svojih 60—150 jaja položi u 
plitku jamu što je iskopa u pijesku, a zatim jaja 
prekrije pijeskom prepuštajući suncu svu dalju 
brigu grijanja legla?... da se morske kornjače 


mnogo love radi kornjačevine — rožnatih ploča 
na oklopu? Najskupocjenija je kornjačevina od 
prave karetne želve, kojoj su ploče poslagane poput 
crepova na krovu. | | 


bhh ata da. 

Želva je brižno iskopala rupu u pijesku, izlegla jaja i zatrpala 
ih te se vratila u more i ne sluteći u svojoj bezlobnosti da je 
često iz prikrajka motre grabežljivi proždrljivci. Tako je i ova 
gladna lisica na lak način došla do slasna i hranjiva objeda. 


Može se dogoditi da glavata želva naleti u vodi na veoma dugač- 
ke lovke meduze, koju zovemo modri loptaš. Na lovkama su ot- 


rovne žarnice ; zato kornjača odmah zatvara oči — jedino svoje . 


ranjivo mjesto — i nastoji se što prije osloboditi opasne zamke. 


Zaštićena odasvud moćnim oklopom, glavata želva gotovo i nema 
neprijatelja koji bi je mogli ugroziti. Opasni su joj jedino čovjek 
i morski pas. Ta je golema i proždrljiva riba neusporedivo 
brži plivač od morske kornjače pa je može dostići kao od šale. 

Ostanu li jaja pošteđena, sunce će iz njih za 40—60 dana izma- 
miti maljucne želvice. One će se nagonski odmah zaputiti ravno 
prema moru. No taj za njih dugi put moraju prevaliti:što brže 
jer na njih odasvud vrebaju gladni galebi i druge morske ptice. 


U snažnom kljunu morske kornjače nema zuba, ali mu je sav rub 
nazubljen poput pile. Tako bez ikakve muke drobi ljušture me- 


kušaca i oklope rakova. A kljun joj dobro služi i kad treba čvrsto 
zagristi u sklisku ribu koja se svim silama nastoji oteti i spasiti. 


sedmopruga želva 


Svojom duljinom (2,5 m) i težinom (do 600 kg) tamna sedmo- 
pruga želva pravi je div među svojom rodbinom. Golema je želva 
veoma tražena radi mesa, od kojega se gotovi juha. Karetna želva 
daje karetovinu za izradu okvira za naočale, za kutije i drugo. 


Ježinka 


Ovoj se ribi obično nikamo ne žuri. Lijenim se 
kretnjama vuče kroz vodu toplih tropskih mora — 
a da se ni pri tome ne bi previše zamarala, prepustit 
će se morskim strujanjima da je nose ne tarući 
sebi glave kamo ni kuda. Tako voda donese ovoga 
čudaka 1 u Sredozemno more. Ova nas riblja ne- 
brigeša svojom zaobljenom »njuškom« i velikim 
»sjekutićima« podsjeća na zeca; ali kako u nje 
nema hitrih zečjih nogu, poslužit će se u nevolji 
posebnom lukavštinom. U čas će se napuniti zra- 
kom i napuhnuti poput gumene lopte, a time će 1 
nakostriješiti dotad uz trbuh prilegnute bodljike. 
Zgranuti će se napadač okrenuti za drugim plije- 
nom, a ježinka, čim osjeti da je opasnost minula, 
riješit će se suvišnoga zraka. Slučajnu će se pro- 
matraču tom zgodom učiniti kao da splašnjava 
probušen balon. Tom svojom neobičnom  spo- 


1/2 prirodne veličine 


sobnošću ježinka je obilno nadoknadila sporost i 
nezgrapnost u kretanju pa će je nadaleko obilaziti 
1 izbjegavati svi silnici 1 moćnici podvodnoga svi- 
jeta. A bojom je ježinka prilično zaštićena od ne- 
željena pogleda: tko je gleda odozdo, vidjet će joj 
srebrnkast trbuh koji nalikuje srebrnkastu ljeskanju 
morske površine; tko je promatra odozgo, vidjet 
će Joj tamna leđa koja se utapaju u tamninu mor- 
skoga dna. 


Jeste li Znali? ... 


. da jedna vrsta južnoafričke ježinke ima tako 
snažne zube da njima može pregristi povraz, pa i 
samu udicu?... da ježinku u nekim krajevima zovu 
1 morska lopta? 

Promatrate pomalo šaljiv ribolov s neočekivanim preokretom. 
Gladne ptice vranci zaronili su za naizgled sporim i nespretnim 
ribama pomislivši valjda: evo nam laka plijena! Ali nuto 
jada iznenada! Samo što su ptice iznijele svoj ulov iz vode, 


a to im u kljunu umjesto ribe napuhana bodljikava lopta! 
Preplašeni će vranac biti sretan da se što prije riješi takva 
neželjena zalogaja. Sretna što joj je varka i ovaj put uspjela, 
ježinka još neko vrijeme pluta nauznak, glumeći »mrtvaca«. 


Ježinka je takav majstor svoga zanata da je kao od šale suzbila 
napad ove goleme kirnje. Sve što je grabežljiva riba postigla 
— jest da je pošteno izbola gubicu na iglice koje joj je neustra- 
šiva mala spretnica tako spremno a neočekivano »ponudila«. 


Izvađena iz vode, ježinka se nadme tako što ustima guta zrak. 
Desno vidimo kako je osušena koža ježinke svjetlice ili fahake 
iz japanskih voda pretvorena u neku vrstu fenjera. Takvom se 
čudnom rasvjetom još i danas ponegdje služe japanski otočani. 

Ove tropske ježinke kao da poznaju izreku: složna braća kuću 
grade. Morski bi pas još napao usamljenu ježinku. Ali kad ih 
se ovakvo mnoštvo zbije u hrpu iz koje na sve strane strše 
oštre bodljike, on će radije odustati od pokušaja da ih napadne. 


Spheroides = 
pleurostictus 


Paua 


otrovna četvorozupka 


dvozuba 
ježina 

Ovdje su tri bliska rođaka naše ježinke (jednome navodimo 
samo latinski naziv). Najneobičnija je među njima dvozuba 
ježina: pravi je krojački jastučić za igle i pribadače. Njezinu su 
kožu ratnici s južnih mora upotrebljavali kao ratnički šljem. 


Burna zlogodnica 


Kad čovjek prvi put čuje to pomalo pustolovno ime, 
očekuje da se iza njega krije tko zna kakva ptiču- 
rina koja se ukoštac hvata s bijesom bure 1 valova. 
A kad tamo — to je ptica tek nešto veća od vrapca. 
Ali izgleda vara. Kao i sve burnice (nazivaju ih 1 
morskim lastavicama, jer raskriljene mjere dvo- 
struko više nego što su duge, a neke imaju 1 rašljast 
rep), tako 1 naša mala zlogodnica slijedi poziv 
svog roda: tumara uvijek onuda gdje bjesni bura. 
Tu je ona u svome pravom elementu pa nam ne- 
odoljivo izaziva u sjećanje impresivnu sliku kojom 
je prikazuje Maksim Gorki (ovdje u prijevodu 
Dobriše Cesarića): »Nad pučinom bijelom mora, 
gle! oblake vjetar skuplja. Izmed oblaka 1 mora 
gordo lebdi vjesnik bure: nalik je na crnu munju. 

Sad dotiče krilom vale, sad se diže u oblake. 
Klikće on 1 čuju radost oblaci u glasu ptice. Njegov 
kliktaj — žudi buru!...« Ovoj neustrašivoj i hitroj 
ptičici dom je čitav ocean. Prostora joj, dakle, ne 
nedostaje. A ako se druge morske ptice ne slažu s 
mišljenjem burne zlogodnice da je more to ljepše 
što jače bjesni — ništa za to. Ne mogu svi, kao ona, 
imati: »more u svojim žilama«. 


povećana 11/2 put 


Jeste li znali? ... 


... da burnice nastanjuju 
gotovo sva mora 1 sve oce- 
ane svijeta: od ekvatora pa 
do obaju polova?... da su 
im glavni neprijatelji gra- 
bežljive vrste galeba? 

Sred uspjenjenih valova koji se propinju nesagledivom pučinom 
zlogodnica je posve »kod kuće«. Taj maleni morski ptić umije 
spretno iskorišćavati zamahe vjetra da bi se neprestano održavao 
tik nad uzbibanom vodom — kao da kliže vodenim skijama. 


PA Re ; 
pd 


Ovdje je na okupu malena obitelj »vjesnika bure«. Dom joj je 
pukotina u hridini, oskudno obležena morskom travom. Ženka 
snese samo jedno jaje, pa vidimo mater kako brižno čuva svog 
jedinca, a otac budno motri da tko ne uznemiri ovu tihu idilu. 


Wilsonova burnica, malen 
član ove brojne obitelji, pre- 
valjuje iz godine u godinu 
ništa manje nego 17000 
kilometara! Tolik je put 
koji je vodi sa sjevernog 
Atlantika sve do Antarkti- 
ke, gdje se gnijezdi, i na- 
trag. Nijedna ptica selica 
nije joj u tome ravna. (Na 
ovoj slici burnica leti, a dva 
je pingvina promatraju.) 


Brod u prolazu obogatit će skroman jelovnik burne zlogodnice 
otpacima koji se bacaju preko palube. Da bi mogla nesmetano 
blagovati, ptica će se u takvoj prilici nesmetano i udobno 
smjestiti na nemirnoj vodi, plutajući — kao čep na valovima. 


Napadne li ga kakva grabežljiva ptica, a to je najčešće burni 
galeb, tada zlogodnica ima u pripremi neočekivanu obranu: 
štrenut će napadaču ravno u lice uljnatu tekućinu vrlo neugodna 
zadaha. To će često biti dovoljno da napasnik odmah odstupi. 


Katkad malene zlogodnice 
ipak ne odole najtežim olu- 
Jinama pa ih nalet vihora 
zanese daleko u unutraš- 
njost kopna. Tako su u 
nekim prigodama prirodo- 
slovci opazili burnice čak i 
u švicarskim Alpama! Ipak 
su ti uporni i žilavi letači 
nalazili odatle put do svoje 
domaje - do beskrajnih pro- 
stora atlantske — pučine. 


Pilan 


Tko zaviri u kakvu prirodopisnu knjigu objavljenu 
prije jednog stoljeća, naći će stravične opise kako 
se pilan, izbezumljen glađu, ustremljuje na miro- 
ljubiva kita pa ga reže i siječe svojim strahotnim 
nazubljenim kljunom kidajući s njega živo meso. 
Naći će možda 1 tvrdnju da će ta velika riba pro- 
buraziti i potopiti manje drvene brodice, a da će 
njegovu nasrtaju odoljeti samo čelična oplata bro- 
da. Sve su to priče za djecu, ponikle iz bujne mašte 
nekadašnjih brodara 1 ribara. Pilan, ma kako se 
opasan činio, nema krvožedne naravi morskih 
pasa, niti je srdljive ćudi poput sabljana. Njegov 
nazubljeni kljun, koji se 1 danas ponegdje prodaje 
kao poseban ukras, može nam doduše utjerati 
strah u kosti; plivača koji se udalji od obale može 
usplahiriti pilanova leđna peraja koja strši nad 
pučinom upravo kao 1 peraja morskoga psa. No 
strah je izlišan. Pilanove čeljusti, opskrbljene koš- 
tanim pločicama umjesto zuba, mogu dobro žva- 
kati, ali su posve neprikladne za trganje i razdi- 


ranje. Pila mu služi koliko za napad na plovu 


manjih riba, toliko i za rovanje po muljevitu dnu 
gdje traži rakove 1 druge sitnije stanovnike morsko- 
ga prizemlja. Pa i tijelo ove ribe, romboidna oblika 
s dugim trokutastim prsnim perajama, kazuje nam 
da je pilan bliži rod ražama nego morskim psima. 
Upotrijebi li u kojoj zgodi svoj kljun kao ubojito 
oružje, najčešće će to učiniti da se obrani upravo 
od morskih pasa, kojima bi njegovo mesnato tijelo 
bilo dobrodošla slasna zaoblica. 

Jeste li znali? ... 


... da u pilana otpada na 
pilu 1/3 cjelokupne duljine 
tijela?... da pilani žive go- 
tovo svuda po svijetu pa je 
jedna vrsta poznata i u 
Sredozemnome  moru?... 
da se od pilana, posebnim 
načinom štavljenja, dobiva 
izvrsna vrsta kože? 


Najmilija hrana 


rakovi 

Pilanova ženka donese na svijet dvadesetak mališana, koji su 
već posve razvijeni i nalik na odrasle ribe, samo im je pilast 
kljun u času porođaja »utaknut« u kožnate »korice«. Uz majku 
pilančići provedu malo vremena jer veoma rano otpočinju neza- 


Pilan je miroljubiv svat. Sve dok se ne osjeća izravno ugrožen, 
uopće neće nasrnuti na čovjeka. Ali ako ga podvodni ribolovac 
napadne i rani, postaje opasan protivnik : svojim moćnim 
oružjem može napadaču zadati veoma teške i opasne ozljede. 

Neki (rijetki!) primjerci pilana mogu premašiti i 10 m u du- 
ljinu, a toliko je u prosjeku dugačka turistička jahta! Pila, 
koju ribolovci često čuvaju kao trofej ili je prodaju, bude i do 
2 m dugačka. Krasi je s jedne i druge strane 21-28 pari zuba. 

visan život. Kljun im ubrzo očvrsne pa će ga mladunci, kao da 
je lopata, marljivo upotrebljavati za prekapanje mulja u kojemu 
se kriju maleni, ali slasni zalogaji: školjke, račići, crvi... Na 
slici vidite ženku kako upravo uči svoje mališane toj vještini. 


Naiđe li u svojoj potrazi za hranom na plovu manjih riba, pilan 
se preobraća u halapljiva grabežljivca. Mlateći pilom lijevo i 
desno, naprosto će kositi među nemoćnim plijenom. A nakon 
takvog pokolja na miru će pojesti raskomadđane i ranjene ribe. 


Japanski pilan, pravi gizdelin s onim smiješnim »brcima« na 
pili, ne naraste dulji od 2 m. Znatno ga premašuje veličinom 
njegov tamnoputi australski rođak, kojemu su prsne peraje uže 
nego u običnog pilana: ta riba može dosegnuti i do 7 metara. 


Iverak zlatopjeg 


Pogledajte ga kako leži na šljunku, sav spljošten, 
iskošene 1 zlovoljno naškubljene »njuške«: reklo bi 
se da je preko te ribe prešao parni valjak koji urav- 
nava cestu. A upravo joj taj čudnovati izgled po- 
maže da se učini neprimjetljivom na morskome 
dnu. Sav poravnat s morskim »tlom«, a djelomice 
1 zariven u pijesak ili mulj, iverak ima još i korisnu 
sposobnost da poprimi boju i šarovitost svoje oko- 
line. Tako taj morski grabežljivac, kojega baš ne 
krasi ljepota, nezapažen promatra sve što se zbiva 
oko njega 1 ponad njega, a da mu ni glave ne treba 
okrenuti. Kao na nekoj nevještoj dječjoj slici, oba 
su oka u iverka zlatopjega na istoj strani glave, 
a izbuljena su kao u žabe, pa obuhvaćaju pogledom 
sav prostor uokolo. I ako se odnekud primakne ne- 

oprezna morska životinjica, ovo će tobožnje drije- 
malo u hipu skočiti kao da ga je izbacilo čelično 
pero. A kad se muljem uzmućena voda opet slegne, 
ugledat ćemo iverka kako ponovo leškari u svojoj 
zasjedi, vrebajući slijedeću žrtvu. 


Jeste li znali? ... 


..da su u iverka zlatopjega oba oka obično na 
desnoj strani, ali ponekad na lijevoj? ...da se ive- 
rak razlikuje od svojih srodnika (rumbaca, lista, 
platušice 1 drugih) time što su mu usta na gornjoj 
strani glave? ...da iverkova ženka odloži od 
50 000 do 500 000 jaja? ...da iverak zalazi i u 


slatku vodu, pa se npr. lovi i u Neretvi. 


Najmilija hrana 


mekušci 


morski 


račići 

Zametak i tek izmiljela ličinka iverka zlatopjega nemaju još 
onoga neobičnog izgleda svojih roditelja, već su nalik na ostalu 
riblju mlad. Ubrzo počinje preobrazba: lijevo se oko seli na 
desnu stranu glave, a ribica ne pliva uspravno nego pobočke. 


Sjevernomorski iverci polaze na dugačke seobe prema jugu, pre- 
valjujući i po 18-30 km na dan. Krećući se, prema svojoj navici, 
pri samome dnu, uznemire druge ribe dok čuvaju svoja jaja. 
To je snašlo i ovu ribu kantara, koji sada tjera uznemiritelja. 


Kad ga sa strane gledamo gdje pliva (na slici posve gore u lijevom 
kutu), iverak je nalik na valovitu pločicu, pa je teško zamjetljiv 
dok lovi plijen. Prema manjim primjercima svoje vrste ova plo- 
snata riba pokazuje nezatomljive »ljudožderske«  nagone. 
sia ANANKE PR a. KAMA NADIN 

Kolikogod bilo poznato da se iverak umije bojom prilagoditi 
svojoj okolini, on će nas tom svojom majstorijom svaki put zadi- 
viti. Evo kako će se promijeniti kad leži na šljunkovitu dnu i 
kada leži na dnu prekrivenu muljem. Ipak, boja se u osnovi 
mnogo ne mijenja: ona ide od tople smeđe pa sve do sivkaste. 

Prirodni su zakoni neumoljivi. Tako će i ovaj nesretni iverak na 
slici, umjesto da sam nekoga proždere, pasti plijenom raže. 
Pomalo je čudno što je iverku najogorčeniji neprijatelj raža - 
riba koja mu inače po životnim navikama vrlo mnogo nalikuje. 


Naš iverak dostigne tridesetak centimetara u duljinu (izuzetno 
do 90 cm i tada teži do 7 kg). Prema tome, neznatan je patuljčić 
prema svom rođaku iz studenih sjevernih mora — konjskom 
jeziku (3 m i 200 kg), ali je gorostas usporedimo li ga s plosna- 
tićem (10 cm). I obliš (do 1 m) česta je riba u našem Jadranu. 


Igla 


Zamislite ovakvu ribu: glava i kljun kao u čaplje Jeste li znali?... 

(s tim što je kljun nagusto oboružan igličastim zu- 
bićima), tijelo kao u jegulje, i još ljepušan riblji ..da igla ima kostur zagasitozelene boje? ...da 
repić — pa sve to lijepo obojeno zelenkastosmeđe je zbog toga neki ljudi pogrešno smatraju otrov- 
po hrptu, a srebrnkastobijelo po bokovima i nom pa je izbjegavaju? 


trbuhu. Eto, takva je otprilike morska igla (koju 
nazivaju i šilo). Gledajući je takvu suhonjavu i 
tanku, pomislit ćete: krhka li stvora! No izgled 
vas vara. Tijelo je u igle čvrsto 1 mišićavo (a meso 
veoma ukusno!), pa je ona izdržljiv plivač, iako 
prilično spor. I ova riba mijenja boju prema oko- 
lini: među svježim, zelenim algama (»morskom 
travom«) poprima zelenkastu, u smeđoj okolini 
smeđastu boju. Iglu možemo naći u bilo kojem 
evropskom moru, u blizini obale, 1 u bočatnim 
vodama pri ušću rijeka, gdje su joj podvodne »li- 
vade« najmilije boravište. No ona podnosi 1 slatku 
vodu, pa se katkad, kao 1 skočac, smjelo zaputi uz 
riječne tokove duboko u kopno. | 


Miamiu 

Prikaz razvoja donje čeljusti 


Jaja morske igle (na slici veoma povećana) ne plutaju slobodno 
morem ; riba ih tananim nitima pričvrsti za kakvu algu. Riblji 
mlađ ima u početku »normalna« usta. Zatim mu naglo raste do- 
nja čeljust, a kasnije će joj se u rastu pridružiti i gornja čeljust. 


Kad ženka igle odloži jaja, pregladnjela je, pa odmah polazi u 
lov. Na slici je iznenadila bodljana upravo dok je čuvao svoje 
gnijezdo. Pograbila ga je igličastim čeljustima kao pincetom. 
Dok guta plijen, igla se mora pomagati tako da uvija tijelom. 


Brazgotine na tijelu igle svjedoče o nedruželjubivoj naravi te ribe, 
premda živi u jatima. Razmirice su među pripadnicama istog 
jata česte, a oružje kojim ih rješavaju nije bezazleno, pa u tijelu 
suparnice može ostati krhotina »kljuna« druge morske igle. 


Teške i tamne tjelesine brzih plivača tunjeva naprosto su se 
zabušile u gustu plovu morskih igala. Doslovno izvan sebe od 
straha, ribice pršte na sve strane i skaču iz vode. No tako se i 
nehotice smetu i spletu te olakšaju posao gladnim progoniteljima. 

Morska je igla površinska riba pa je nerijetko viđamo kako 
poput blistave strijele iskoči iz vode i vine se zrakom da bi 
ulovila kukca u letu. Kratke joj peraje ipak ne dopuštaju da 


otmjeno plovi zrakom — kako to uspijeva ribama poletušama. 


pi 


Di tn — 


pacifička igla 
5 a 


pjegavi polukljunac 


Ovdje su neki rođaci naše igle: proskok (dugačak tek 35 cm); 
zeleni polukljunac iz toplih mora; pacifička igla, s repnom 
perajom u obliku lopatice i s ukrasnom pjegom na njoj ; avi 
polukljunac iz Sredozemnog mora, koji se hrani samo algama. 


Drhtulja šarulja 


U blizini svake drhtulje morali bi se na morskome 
dnu istaknuti natpisi: »Ne dotiči se!« »Visok na- 
pon!« »Opasno za život!« Ribe ne umiju čitati, a 
drhtulja šarulja naizgled je tako bezazlen i trom 
stvor, kojemu kao da je jedina briga kako da što 
bolje uživa u blatnim kupeljima. Oblo joj tijelo, 
spljošteno poput pogače, poprima boju okolnoga 
morskog dna, pa je tako ova prituljena grabežlji- 
vica napola skrivena oku ostalih riba. No iako joj 
sitne oči pospano žmire, drhtulja i te kako budno 
vreba u zasjedi. Koju god ribicu put nanese do nje, 
doista je u smrtnoj opasnosti. Drhtulja ima sa 
svake strane u tijelu, između škrga i prsnih peraja, 
posebne električne organe s mnogo tisuća majušnih 
električnih elemenata. Zato svaki dodir njezina 
tijela izaziva munjevite električne udarce koji će 
veću životinju omamiti, a manju i ubiti. Tim »izu- 
mom« drhtulja osigurava svoj »svakidašnji kruh«, 
a 1 brani se od neprijatelja. Kad utoli prvu glad te 
se vrati svojim »podvodnim razmišljanjima«, ova 
podmuklica obnavlja u sebi zalihu elektriciteta za 
slijedeću prigodu. 

Jeste li znali?... 


..da drhtulje, pošto istroše svoju zalihu elektri- 
citeta, moraju neko vrijeme počivati da bi se po- 
novno »nabile« elektricitetom? ...da u Jadranu 
žive: drhtulja šarulja (do 70 cm, a u oceanu do 
150 cm), drhtulja kolobarka (do 60 cm) i drhtulja 
mrkulja (do 150 cm)? ...da ribari odmah s utro- 
bom vade ulovljenoj ribi i električne organe, jer 
oni djeluju i nakon drhtuljine smrti? 

Drhtulja je sa svojim mladuncima krenula u šetnju po morskome 
dnu. Ta riba rađa žive mlade, a bude ih 8 do 14. Posve su nalik 
na roditelje, s jedinom razlikom što nose pod trbuhom još neko 
vrijeme žumanjčanu kesicu sa zalihom hrane za prve dane života. 


kari) 


Drhtulji je došlo vrijeme objedu. Evo i budućeg zalogaja : ribice 
koja se, zlo ne sluteći, preblizu primaknula drhtulji U hipu 
ju je ošinuo električni udar (1), od kojega je posve obamrla (2), 
tako da je drhtulja može bez ikakve žurbe poblagovati (3). 

Ova djelomično prerezana drhtulja i povećana pojedinost s elek- 
tričnim »baterijama« donekle vam mogu dočarati izgled električ- 
nog »uređaja« kojom je tu ribu obdarila priroda. Stari su Rimlja- 
ni pokušali liječiti kostobolju električnim udarima drhtulje. Na 
slici vidimo da bolesniku očito ne godi takav način liječenja. 

Kad pogledate sliku, dođe vam da zaustite: »Stani, ne diraj !« 
Doista bi taj podvodni plivač (»čovjek-žaba«) učinio najpamet- 
nije da drhtulju pusti na miru. Električni udarac koji može uslije- 
diti nije ugodan, a udarac veće drhtulje može oboriti čovjeka. 


Svojim plosnatim i širokim tijelom drhtulja se naprosto obavije 
oko plijena poput golema lijevka. Već omamljena ili usmrćena 
riba malo-pomalo nestaje iz toga zagrljaja u nevelikim ustima 
drhtulje, koja se, kao i u raže, nalaze na donjoj strani tijela. 


Porodica drhtulja broji četrdesetak članova, od kojih neke prika- 
zujemo na slici. To su: drhtulja kolobarka (1), brazilska drhtulja 
(2), gorostasna crna atlantska drhtulja (3), koja može za dulje 
vrijeme onesvijestiti čovjeka, i malena australska drhtulja (4). 
(Najmanja je u tom rodu tasmanska drhtulja, dugačka 45 cm.) 

Najmilija hrana 


Ledni kit 


Zamislite životinju kojoj su razjapljena usta 3 
metra visoka, a 5 metara široka! »Strahotne li 
nemani!« uzviknut ćete možda, »pa ona može pro- 
ždrijeti na jedan zub čitav čamac i sve što je u 
njemu!« No ta je grdosija posve miroljubivo i be- 
zazleno biće, a ždrijelo joj je tako tijesno da bi ga 
začepila ljudska šaka. Zato se ledni kit — koji 
unatoč izgledu nije riba, nego pravi pravcati si- 
savac — hrani samo sićušnim morskim životinjama 
1 biljem. Spokojno plivajući oceanskom pučinom 
(pri čemu rep upotrebljava poput brodskog vijka, 
a prsne peraje poput vesala), kit guta svojim ne- 
vjerojatnim ustima hektolitre vode u kojoj pluta 
plankton. Zatim jezikom, većim od najveće bla- 
zine, protisne tu vodu kroz usi — raščešljane rožna- 
te ploče koje mu zamjenjuju zube. Kroz to gusto 
sito iscuri voda, a na usima se zadrži bezbroj 
račića, alga 1 drugih bića, tvoreći neku vrstu žive 
želatine koju kit u slast guta. lako je silno velik 
(dug je do 18 metara), ovaj rijetki gost našeg Ja- 
drana plašljiv je i spor plivač. Zato je na oceanskoj 
pučini lak plijen kitolovaca, pa je gotovo posve 
istrijebljen: danas se mogu susresti tek rijetka i 
malena krda razasuta beskrajnim prostranstvom 
Atlantika. 


Jeste li znali? ... 


... da ledni kit ima u gor- 
njoj čeljusti 250 pari usi? 
... da mu je potkožni sloj 
slanine debeo do 30 cm? 

S! ELA gda ola nča GDE 


Dok ledni kit drijema ležeći bočimice, nalik je na otočić sred 
oceanske pučine. Sve vrijeme dok je budan provodi u protrazi za 
hranom. Kit je sisavac pa diše plućima. Pod vodom izdrži do 20 
minuta. Kad kit izroni i izdahne, sune stup pare visok 5 metara. 


Kitov je mladunac u času rođenja dug 4-5 metara. Ženka ga go- 


(NA kate sa 


dinu dana doji mlijekom (koje sadrži oko 45% masnih spojeva). 
Lovci znaju da majka neće napustiti svoje mlado ni kad je mrtvo ; 
zato nesmiljeno progone najprije mladunca i nastoje ga ubiti. 


Baski, stanovnici španjolske obale Atlantika, lovili su kitove još 
prije tisuću godina. Služili su se čamcima i ručnim harpunama. 
Danas kitove progone posebni brodovi s ultrazvučnim ureda- 
jima za otkrivanje i s harpunskim topovima za ubijanje kitova. 


Davni su se lovci otiskivali na otvoreno more u potragu za kito- 
vima izlažući se mnogim opasnostima. Često bi izbezumljeni kit, 
pogođen harpunom koja je užetom bila vezana za čamac, sate 
i sate vukao čamac morem, pa bi ga i prevrnuo udarcem repa. 

_Harpunski top izbacuje i električne harpune, koje usmrte kita | 


za nekoliko časaka. Mrtvoga kita lovci odmah pune zrakom da 
ne potone i označe ga motkom s radio-odašiljačem. Tako love cio 
dan, a noću dovlače ulov u matični brod i ondje ga prerađuju. 


majušni australski kit 


grenlandski kit 


U vodama koje nastanjuje ledni kit živi i golemi grenlandski kit 
(24 m), koji je zakonom zaštićen. Majušni australski kit (6 m) 
obitava Južna mora. Nekad su kitove usi služile za izradu žen- 
skih steznika ; danas krase šljemove engleske konjaničke straže. 

ŠAROLIKO CARSTVO ŽIVOTINJA 
2. ŽIVOTINJE U MORU I KRAJ MORA 


Ovo je drugi svezak male zoološke enciklopedije 
posvećene životinjskom svijetu Evrope. 


Ostali su svesci: 


. ŽIVOTINJE U ŠUMI I ŠIKARI 
. ŽIVOTINJE IZ PLANINE I DOLINE 
. ŽIVOTINJE OKO KUCE I U VRTU 
. ŽIVOTINJE KOPNENIH VODA 
. ŽIVOTINJE U POLJU I DVORIŠTU 

